**Anexa 5\_Lista cheltuielilor eligibile și neeligibile**

**Cheltuieli eligibile**

|  |  |  |  |
| --- | --- | --- | --- |
| **Categorie/**  **subcategorie MySMIS[[1]](#footnote-1)** | **Denumire cheltuială eligibilă [[2]](#footnote-2)** | **Limite procentuale** | **Observații[[3]](#footnote-3)** |
| **Echipamente/**  **Dotări/**  **Active corporale/**  Mijloace de transport | Achiziția de mijloace de transport |  | Se includ cheltuieli pentru achiziționarea de material rulant, troleibuze, autobuze, microbuze de tipul „zero emisii”, biciclete, alte mijloace de transport ecologice pentru transport urban curat. |
| **Echipamente/**  **Dotări/**  **Active corporale/**  1.1 Obținerea terenului | Obținerea terenului | maxim 10 % din valoarea totală eligibilă a proiectului | Se includ cheltuielile efectuate pentru cumpărarea de terenuri/exproprieri. Nu sunt eligibile cheltuielile pentru achiziția de clădiri. Valoarea terenurilor se va stabili pe baza evaluării efectuate de un expert ANEVAR, conform legislației în vigoare. |
| **Lucrări/**  1.2 Amenajarea terenului | Amenajarea terenului | - | Se includ cheltuielile efectuate la începutul lucrărilor pentru pregătirea amplasamentului şi care constau în demolări, demontări, dezafectări, defrişări, evacuări deșeuri rezultate, sistematizări pe verticală, accesuri/ drenuri/rigole/canale de scurgere, ziduri de sprijin, drenaje, epuismente, exclusiv cele aferente realizării lucrărilor pentru investiţia de bază, devieri de cursuri de apă, strămutări de monumente istorice, descărcări de sarcină arheologică sau, după caz, protejare în timpul execuției obiectivului de investiții în cazul executării unor lucrări pe amplasamente ce fac parte din Lista monumentelor istorice sau din Repertoriul arheologic național. |
| **Lucrări/**  1.3 Amenajări pentru protecţia mediului şi aducerea la starea iniţială | Amenajări pentru protecţia mediului şi aducerea la starea iniţială | - | Se includ cheltuielile efectuate pentru lucrări şi acţiuni de protecţia mediului și de aducere la starea inițială, inclusiv pentru refacerea cadrului natural după terminarea lucrărilor, ca de exemplu: plantare de copaci, reamenajare spații verzi, reintroducerea în circuitul agricol a suprafețelor scoase temporar din uz, lucrări/acțiuni pentru protecția mediului. |
| **Lucrări/**  1.4 Cheltuieli pentru relocarea/  protecția utilităților | Cheltuieli pentru relocarea/  protecția utilităților | - | Se includ cheltuielile pentru relocarea/ protecţia utilităţilor: devieri reţele de utilităţi din amplasament. |
| **Lucrări/**  2. Cheltuieli pentru asigurarea utilităților necesare obiectivului  de investiții | Cheltuieli pentru asigurarea utilităților necesare obiectivului de investiții | - | Se includ cheltuielile aferente asigurării cu utilităţile necesare funcţionării obiectivului de investiţie, care se execută pe amplasamentul delimitat din punct de vedere juridic, ca aparţinând obiectivului de investiţie, precum şi cheltuielile aferente racordării la reţelele de utilităţi precum:   1. alimentare cu apă; 2. canalizare; 3. alimentare cu gaze naturale; 4. agent termic; 5. energie electrică; 6. telecomunicații; 7. alte utilități. |
| **Servicii/**    3.1.1 Studii de teren  3.1.2 Raport privind impactul asupra mediului  3.1.3 Alte studii de specialitate | Proiectare și asistență tehnică | maxim 4% din valoarea totală eligibilă  Nu se vor deconta cheltuielile pentru documentațiile tehnico-economice pentru care s-a obținut finanțare în baza prevederilor OUG nr. 88/2020, cu modificările și completările ulterioare | **Studii** – se includ cheltuieli pentru:   1. studii de teren: studii geotehnice, geologice, hidrologice, hidrogeotehnice, fotogrammetrice, topografice şi de stabilitate ale terenului pe care se amplasează obiectivul de investiție; 2. raport privind impactul asupra mediului; 3. studii de specialitate necesare în funcție de specificul investiției. |
| **Servicii/**  3.2 Documentații-suport și cheltuieli pentru obținerea de avize, acorduri și autorizații | **Documentații - suport și cheltuieli pentru obținerea de avize, acorduri și autorizații**:   1. obţinerea/ prelungirea valabilităţii certificatului de urbanism; 2. obţinerea/ prelungirea valabilităţii autorizaţiei de construire/desfiinţare; 3. obţinerea avizelor şi acordurilor pentru racorduri şi branşamente la reţele publice de apă, canalizare, gaze, termoficare, energie electrică, telefonie, telecomunicații etc.; 4. întocmirea documentaţiei, obţinerea numărului cadastral provizoriu şi înregistrarea terenului în cartea funciară; 5. obţinerea actului administrativ al autorităţii competente pentru protecţia mediului; 6. obţinerea avizului P.S.I.; 7. alte avize, acorduri şi autorizaţii solicitate prin certificatul de urbanism sau autorizații de funcționare, necesare în vederea implementării în bune condiții a proiectului. |
| **Servicii/**  3.3 Expertizare tehnică | **Expertiză tehnică**: cheltuielile cu elaborarea expertizelor tehnice a construcțiilor existente, a structurilor și/sau, după caz, a proiectelor tehnice, inclusiv întocmirea de către expertul tehnic a raportului de expertiză tehnică, în conformitate cu prevederile art. 14 alin. (2) din HG 907/2016. |
| **Servicii/**  3.4 Certificarea performanţei energetice şi auditul energetic al clădirilor, auditul de siguranță rutieră | Se includ cheltuielile aferente auditului de siguranță rutieră |
| **Servicii/**  3.5.1. Temă de proiectare  3.5.2. Studiu de prefezabilitate  3.5.3. Studiu de fezabilitate/documentație de avizare a lucrărilor de intervenții și  deviz general  3.5.4. Documentațiile tehnice necesare în vederea obținerii avizelor/acordurilor/ autorizațiilor  3.5.5. Verificarea tehnică de calitate a proiectului tehnic și a detaliilor de execuție  3.5.6. Proiect tehnic și detalii de execuție | **Proiectare:** cheltuielile pentru:   1. elaborarea tuturor fazelor de proiectare: studiu de prefezabilitate, studii de fezabilitate/ documentații de avizare a lucrărilor de intervenție, proiect tehnic şi detalii de execuţie/ studiu de oportunitate; 2. plata verificării tehnice de calitate a proiectului tehnic și a detaliilor de execuție; 3. elaborarea documentaţiilor necesare obţinerii acordurilor, avizelor şi autorizaţiilor aferente obiectivului de investiţie - documentaţii ce stau la baza emiterii avizelor şi acordurilor impuse prin certificatul de urbanism, documentaţii urbanistice, studii de impact, studii/ expertize de amplasament, studii de trafic/ circulație, audit de siguranță rutieră, etc. 4. realizarea unei **randări 3D** a investiției, în cazul proiectelor care includ lucrări de construcții. |
| **Servicii/**  3.8.1 Asistență tehnică din  partea proiectantului | **Asistență tehnică** din partea proiectantului în cazul în care aceasta nu intră în tarifarea proiectului:   1. pe perioada de execuţie a lucrărilor;   b) pentru participarea proiectantului la fazele incluse în programul de control al lucrărilor de execuție, avizat de către Inspectoratul de Stat în Construcții. |
| **Servicii/**  3.8.2 Dirigenție de șantier/supervizare | **Dirigenție de șantier**: cheltuielile efectuate pentru plata diriginţilor de şantier, desemnaţi de autoritatea contractantă, autorizaţi conform prevederilor legale pentru verificarea execuţiei lucrărilor de construcţii şi instalaţii. |
| **Servicii/**  3.8.3 Coordonator în materie de securitate şi sănătate | **Coordonator în materie de securitate şi sănătate** - conform Hotărârii Guvernului nr. 300/2006, cu modificările şi completările ulterioare |
| **Servicii/**  3.6 Organizarea procedurilor de achiziție  3.7.1 Managementul de proiect pentru obiectivul de investiții | Consultanța/  Management de proiect | maxim 2% din valoarea totală eligibilă | Se includ cheltuielile cu:   1. plata serviciilor de consultanţă pentru elaborarea cererii de finanțare și a tuturor studiilor necesare întocmirii acesteia; 2. plata serviciilor de consultanţă în domeniul managementului de proiect pentru obiectivul de investiţii; 3. plata serviciilor de consultanţă/ asistenţă juridică pentru elaborarea documentaţiei de atribuire şi/sau derularea procedurilor de atribuire a contractelor de achiziţie publică, dacă este cazul; 4. plata serviciilor de evaluare, efectuate de un expert ANEVAR, în vederea stabilirii valorii terenurilor achiziționate. |
| **Servicii/**  3.7.2 Auditul financiar | Audit financiar | maxim 0,4% din valoarea totală eligibilă | Se cuprind cheltuielile aferente auditului financiar. |
| **Lucrări/**  4.1 Construcții și instalații | Construcții și instalații | - | Se cuprind cheltuielile aferente execuţiei următoarelor obiecte cuprinse în obiectivul de investiţie:   1. cheltuieli aferente activităților de construire, modernizare, reabilitare, extindere a infrastructurii de transport urban curate - linii de tramvai și de troleibuz; 2. cheltuieli aferente activităților de dezvoltare și modernizare a infrastructurii pentru transportul nemotorizat: piste de cicliști, inclusiv realizarea de parcări/stații pentru biciclete pe traseul acestora, trasee pietonale generate exclusiv de investițiile în infrastructura de transport public sau transport nemotorizat; 3. cheltuieli aferente activităților de branșare a stațiilor de încărcare aferente infrastructurii de combustibili alternativi; 4. cheltuieli aferente activităților de dezvoltare, extindere, modernizare, reconfigurare a stațiilor de transport public, inclusiv a stațiilor și conexiunilor inter-modale; 5. cheltuieli aferente unor soluții de organizare a traficului care facilitează circulația eficientă a transportului public, inclusiv măsurilor de siguranță rutieră „road-safety”; 6. cheltuieli aferente măsurilor de accesibilitate destinate tuturor utilizatorilor, inclusiv persoanelor cu nevoi speciale; 7. cheltuieli aferente activităților de amenajare a aliniamentelor de arbori, apărărilor de maluri și consolidărilor de versanți, investiții suplimentare pentru protecția infrastructurii de mobilitate față de efectele generate de condiții meteorologice extreme, etc; 8. cheltuieli aferente activităților de amenajare a intersecțiilor cu linii de cale ferată, pasaje, poduri sau intervenții la albiile minore, noduri rutiere, activități eligibile doar în scopul realizării obiectivului proiectului; 9. cheltuieli aferente activităților de construire/ reabilitare/ modernizare pasaje și poduri, activități eligibile doar dacă acestea fac parte dintr-un traseu de cicliști sau de transport public. |
| **Lucrări/**  Cheltuieli conexe investiției  de bază  **Echipamente/**  **Dotări/**  **Active corporale/**  Cheltuieli conexe investiției  de bază | Cheltuieli  conexe  investiției  de bază | maxim 15% din valoarea totală eligibilă | **Cheltuielile conexe** **investiției de bază** includ cheltuieli aferente măsurile conexe aferente lucrărilor de construcții și instalații, care contribuie la implementarea proiectului, de tipul:   1. refacerea structurilor rutiere în zonele de racord la infrastructura existentă a elementelor propuse prin proiect: linie cale de tramvai, rețea troleibuz, infrastructură pentru combustibili alternativi, piste pentru cicliști etc.; 2. iluminat public; 3. rețele de utilități, inclusiv relocări ale acestora etc.   modernizarea/ reabilitarea depourilor/ autobazelor care deservesc transportul public. |
| **Lucrări/**  4.2 Montaj utilaje, echipamente tehnologice și funcționale | Montaj utilaje, echipamente tehnologice și funcționale | - | Se cuprind cheltuielile aferente montajului utilajelor tehnologice şi al utilajelor incluse în instalaţiile funcţionale, inclusiv reţelele aferente necesare funcţionării acestora, respectiv:   1. cheltuieli pentru activitățile de montare a echipamentelor, utilajelor, instalațiilor aferente liniilor de tramvai și de troleibuz; 2. cheltuieli pentru activitățile de montare a echipamentelor, instalațiilor aferente infrastructurii pentru transportul nemotorizat; 3. cheltuieli pentru activitățile de montare a echipamentelor, instalațiilor aferente infrastructurii de combustibili alternativi/stații de încărcare; 4. cheltuieli pentru activitățile de montare a echipamentelor aferente sistemelor inteligente de transport, bike-sharing, e-ticketing, management de trafic, management al flotei; 5. cheltuieli pentru activitățile de montare a echipamentelor, utilajelor, instalațiilor necesare pentru exploatarea și întreținerea infrastructurii de transport public și a flotei mijloacelor de transport public. |
| **Lucrări/**  4.3 Utilaje, echipamente tehnologice și funcționale care necesită montaj | Utilaje, echipamente tehnologice și funcționale care necesită montaj | - | Se cuprind cheltuielile pentru achiziţionarea utilajelor şi echipamentelor tehnologice, precum şi a celor incluse în instalaţiile funcţionale, care necesită montaj, respectiv:   1. cheltuieli pentru achiziționarea echipamentelor, utilajelor, instalațiilor aferente liniilor de tramvai și de troleibuz; 2. cheltuieli pentru achiziționarea echipamentelor, instalațiilor aferente infrastructurii pentru transportul nemotorizat; 3. cheltuieli pentru achiziționarea echipamentelor, instalațiilor aferente infrastructurii de combustibili alternativi/stații de încărcare; 4. cheltuieli pentru achiziționarea echipamentelor aferente sistemelor inteligente de transport, bike-sharing, e-ticketing, management de trafic, management al flotei; 5. cheltuieli pentru achiziționarea de echipamente, utilaje, instalații necesare pentru exploatarea și întreținerea infrastructurii de transport public și a flotei mijloacelor de transport public. |
| **Echipamente/**  **Dotări/**  **Active corporale/**  4.4 Utilaje, echipamente tehnologice și funcționale care  nu necesită montaj | Utilaje, echipamente tehnologice și funcționale care nu necesită montaj și echipamente de transport | - | Se includ cheltuielile pentru achiziţionarea utilajelor şi echipamentelor care nu necesită montaj, precum şi a echipamentelor de transport tehnologic. |
| **Echipamente/**  **Dotări/**  **Active corporale/**  4.5 Dotări | Dotări | - | Se cuprind cheltuielile pentru procurarea de bunuri care, conform legii, intră în categoria mijloacelor fixe, sunt necesare implementarii proiectului şi respectă prevederile contractului de finanţare. |
| **Cheltuieli cu active**  **necorporale**  4.6 Active  necorporale | Active necorporale | - | Se cuprind cheltuielile cu achiziţionarea activelor necorporale: drepturi referitoare la brevete, licenţe, know-how sau cunoştinţe tehnice nebrevetate.  Activele necorporale sunt eligibile pentru calculul costurilor de investiții dacă îndeplinesc următoarele condiții:   1. trebuie să fie utilizate exclusiv în cadrul unității care primește ajutorul; 2. trebuie să fie amortizabile; 3. trebuie să fie achiziționate în condițiile pieței de la terți care nu au legături cu cumpărătorul;   trebuie să fie incluse în activele întreprinderii care beneficiază de ajutor și trebuie să rămână asociate proiectului pentru care s-a acordat ajutorul pe o perioadă de minimum cinci ani sau de trei ani în cazul IMM-urilor. |
| **Lucrări/**  5.1.1 Lucrări de construcții și instalații aferente organizării de șantier | Lucrări de construcții și instalații aferente organizării de șantier | - | Se cuprind lucrările de construcții și instalații aferente organizării de șantier. |
| **Lucrări/**  5.1.2 Cheltuieli conexe  organizării de șantier | Cheltuieli conexe organizării de șantier | - | Se cuprind cheltuielile conexe organizării de șantier. |
| **Taxe/**  5.2.2. Cota aferentă ISC  pentru controlul calității  lucrărilor de construcții  5.2.3 Cota aferentă ISC pentru controlul statului în amenajarea teritoriului urbanism și pentru autorizarea lucrărilor de  construcții  5.2.4 Cota aferentă Casei Sociale  a Constructorilor – CSC  5.2.5 Taxe pentru acorduri, avize conforme și autorizația de construire/desființare | Comisioane, cote, taxe, costul creditului | conform prevederilor legale | Se include cheltuielile cu:   1. cota aferentă Inspectoratului de Stat în Construcţii pentru controlul calităţii lucrărilor de construcţii; 2. cota pentru controlul statului în amenajarea teritoriului, urbanism şi pentru autorizarea lucrărilor de construcţii; 3. cota aferentă Casei Sociale a Constructorilor; 4. taxe pentru acorduri, avize conforme şi autorizaţia de construire/ desființare. |
| **Lucrări/**  5.3 Cheltuieli diverse și neprevăzute | Cheltuieli diverse și neprevăzute | maxim 5% din valoarea totală eligibilă | Sunt eligibile doar dacă sunt detaliate corespunzător prin documente justificative. |
| **Servicii/**  5.4 Cheltuieli pentru informare  și publicitate | Informare și publicitate | maxim 0,6% din valoarea totală eligibilă | Se cuprind cheltuielile pentru realizarea activităților de comunicare și vizibilitate menționate la capitolul 3.21 și detaliate în Manualul de identitate vizuală pentru beneficiari. |
| **Servicii/**  Cheltuieli de informare,  consultare, conștientizare a grupului țintă | Informare și publicitate | maxim 0,5% din valoarea totală eligibilă | Se cuprind cheltuieli necesare pentru realizarea măsurilor soft de promovare a mobilității urbane menționate la capitolul 5.2.2 din GSF. |

**B. Cheltuieli excluse de la finanțare:**

|  |
| --- |
| * cheltuieli efectuate înainte de 01.01.2021 conform prevederilor art. 63, alin. (2) din Regulamentul (UE) nr.1060/2021; |
| * cheltuielile aferente proiectelor care au fost finalizate fizic sau implementate integral înainte de depunerea cererii de finanțare în cadrul programului, indiferent dacă au fost efectuate sau nu toate plățile aferente, conform prevederilor art. 63, alin (6) din Regulamentul (UE) nr.1060/2021; |
| * cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1060, care afectează caracterul durabil al operațiunilor, devin neeligibile, proporțional cu perioada de neconformitate; |
| * cheltuielile efectuate în sprijinul relocării, conform prevederilor art. 66, alin (1) din Regulamentul (UE) nr.1060/2021; |
| * cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1058; |
| * cheltuielile care sunt realizate ulterior perioadei maxime de implementare, detaliate la capitolul 5.6 Durata proiectului, în cadrul căreia se pot deconta cheltuieli; |
| * cheltuielile aferente proiectelor sau activităților/sub-activităților care intră sub incidența ajutorului de stat; |
| * costuri operaționale, de funcționare, de testare și întreținere a obiectivelor finanțate prin proiect; |
| * costuri administrative: salariile personalului general de administrație; chiriile și reparații ale imobilizărilor de interes general în administrație; energie, combustibil și alte consumuri similare; cheltuieli administrative gospodărești; |
| * alte cheltuieli generale de administrație; |
| * cheltuielile pentru achiziţionarea de imobile – clădiri; |
| * cheltuielile pentru procurarea de bunuri care, conform legii, intră în categoria obiectelor de inventar; |
| * cheltuieli cu materialele consumabile; |
| * cheltuieli financiare, respectiv prime de asigurare, taxe, comisioane, rate și dobânzi aferente creditelor; |
| * contribuția în natură; |
| * amortizarea; |
| * valoarea cheltuielilor care depășește limitele maxime așa cum sunt menționate la secțiunea A din Anexa 5\_Lista cheltuielilor eligibile și neeligibile, acolo unde sunt prevăzute limitări; |
| * cheltuielile privind achiziţia de dotări/echipamente/utilaje second-hand; |
| * taxa pe valoarea adăugată recuperabilă, cu excepţia cazului în care aceasta nu se poate recupera în temeiul legislaţiei naţionale privind TVA-ul; |
| * cheltuieli cu investițiile ce fac obiectul dublei finanțări care vizează aceleași costuri eligibile; |
| * amenzi, penalităţi, dobânzi, cheltuieli de judecată şi cheltuieli de arbitraj; |
| * cheltuieli efectuate după finalizarea etapei de implementare a proiectului, respectiv finalizarea ultimei activități a proiectului; |
| * cheltuieli care nu corespund particularităţilor/obiectivelor/activităţilor sprijinite prin Intervenția regională; |
| * cheltuieli de mentenanță; |
| * cheltuieli aferente sub-activităților/activităților care contribuie doar la fluidizarea traficului rutier și reducerea congestiei acestuia: creșterea vitezei de deplasare a autoturismelor, îmbunătățirea timpilor de parcurs, lărgirea/crearea părții carosabile utilizată în mod prioritar de autoturisme, îmbunătățirea părții carosabile a străzilor în beneficiul transportului privat cu autoturisme etc.; |
| * cheltuieli aferente sub-activităților/ activităților de construire/reabilitare/modernizare a pasajelor și podurilor, dacă acestea nu fac parte dintr-un traseu pietonal, de cicliști sau de transport public; |
| * cheltuieli aferente sub-activităților/activităților de amenajare a părții carosabile, inclusiv benzi dedicate pentru transportul public, dacă acestea nu sunt rezultatul reconfigurării profilului stradal pentru amenajările pistelor de cicliști și/sau transportului public; |
| * cheltuieli aferente sub-activităților/activităților de construire depouri, autobaze care deservesc transportul public; |
| * cheltuieli aferente sub-activităților/activităților de construire sau modernizare a parcărilor, inclusiv cele de tipul ,,Park&Ride”, indiferent de locul unde sunt amplasate acestea; |
| * cheltuieli aferente sub-activităților/activităților de construire/modernizare/extindere/reabilitare trasee pietonale care nu sunt generate de investițiile în infrastructura de transport public sau transport alternativ nemotorizat; |
| * cheltuieli aferente sub-activităților/activităților de realizare a construcțiilor provizorii; |
| * cheltuieli aferente sub-activităților/activităților care nu fac parte dintr-o abordare integrată privind îmbunătățirea transportului public și/sau a modurilor nemotorizate de transport; |
| * cheltuielile necesare instruirii/școlarizării personalului în vederea utilizării corecte și eficiente a utilajelor și tehnologiilor; |
| * cheltuielile aferente execuției probelor/încercărilor, prevăzute în proiect, rodajelor, expertizelor la recepție, omologărilor; |
| * cheltuieli aferente marjei de buget, cap. 7.1 din Devizul general; |
| * cheltuieli pentru constituirea rezervei de implementare pentru ajustarea de preţ, cap. 7.2 din Devizul general. |

1. Se completează categoria și subcategoria din MySMIS [↑](#footnote-ref-1)
2. Se completează cu denumirea cheltuielii eligibile, respectiv cu denumirea din Devizul General aprobat prin HG 907/2016, acolo unde se aplică [↑](#footnote-ref-2)
3. Se completează limitele procentuale/valorile pentru anumite cheltuieli și alte detalii specifice privind eligibilitate. Limitele procentuale prevăzute pentru anumite categorii de cheltuieli se aplică la valoarea cheltuielilor incluse în bugetul proiectului la data depunerii cererii de finanțare și ulterior la data semnării contractului de finanțare [↑](#footnote-ref-3)