**Anexa 9\_Indicatori**

**IR 4.1 Mobilitate urbană sustenabilă**

|  |  |  |  |  |
| --- | --- | --- | --- | --- |
| **Indicator** | **Definiție conform documentului de lucru al Comisiei Europene**[[1]](#footnote-1) | **Unitate de măsură** | **Modalitate de calcul** | **Sursa datelor** |
| **RCO55**-Lungimea liniilor noi de tramvai | Lungimea liniilor de tramvai nou construite, finanțate de proiectele sprijinite. Indicatorul acoperă și liniile urbane/suburbane. Liniile urbane/ suburbane se referă la rețele care sunt separate funcțional de restul sistemului, și sunt destinate numai serviciilor de transport de pasageri local, urban sau suburban  În cazul intervențiilor pentru liniile de tramvai în zonele urbane/suburbane, lungimea trebuie interpretată în termeni de lungime de cale simplă. | Km | Valoarea indicatorului la începutul implementării proiectului este zero.  Valoarea indicatorului înregistrată la finalizarea proiectului, respectiv data efectuării ultimei plăți de către finanțator în cadrul contractului de finanțare, reprezintă lungimea totală a liniilor de tramvai nou construite, calculată în km linie simplă. | Proiect tehnic |
| **RCO56**-Lungimea liniilor de tramvai reconstruite sau modernizate | Lungimea liniilor de tramvai reconstituite sau modernizate finanțate de proiectele sprijinite. Indicatorul acoperă și liniile urbane/suburbane.  În cazul intervențiilor pe liniile de tramvai, lungimea trebuie interpretată în termeni de lungime a liniei. Reconstruirea și modernizarea se referă la orice intervenție semnificativă care nu echivalează cu întreținere sau reparații. | Km | Valoarea indicatorului la începutul implementării proiectului este zero.  Valoarea indicatorului înregistrată la finalizarea proiectului, respectiv data efectuării ultimei plăți de către finanțator în cadrul contractului de finanțare, reprezintă lungimea totală a liniilor de tramvai modernizate, calculată în km linie simplă. | Proiect tehnic |
| **RCO57**-Capacitatea materialului rulant ecologic pentru transportul public colectiv | Capacitatea de pasageri a materialului rulant ecologic pentru transportul public colectiv finanțat prin proiectele sprijinite. Capacitatea este conform specificațiilor producătorului și include numărul maxim de pasageri așezați și în picioare. Materialul rulant ecologic include transportul public colectiv cu emisii reduse sau zero de carbon (autobuze, troleibuze, tramvaie, metrouri etc.). | pasageri | Valoarea indicatorului la începutul implementării proiectului este zero.  Valoarea indicatorului înregistrată la finalizarea proiectului, respectiv data efectuării ultimei plăți de către finanțator în cadrul contractului de finanțare, reprezintă capacitatea totală de călători a materialului rulant ecologic achiziționat prin proiect și raportat la numărul maxim de pasageri așezați și în picioare, conform specificațiilor tehnice aferente fiecărui mijloc de transport ecologic. | Studiu de oportunitate  Proiect tehnic  Specificații producător |
| **RCO58**-Piste ciclabile care beneficiază de sprijin | Lungimea infrastructurii dedicate ciclismului nou construită sau semnificativ modernizată prin proiectele susținute.  Infrastructura dedicată pentru ciclism include piste pentru ciclism separate de drumuri pentru traficul vehiculelor sau de alte părți ale aceluiași drum prin mijloace structurale (borduri, bariere), străzi de biciclete, tuneluri pentru biciclete etc. Pentru infrastructura de ciclism cu benzi unidirecționale separate (ex: de fiecare parte a unui drum), lungimea se măsoară ca lungime a benzii. | Km | Valoarea indicatorului la începutul implementării proiectului este zero.  Valoarea indicatorului înregistrată la finalizarea proiectului, respectiv data efectuării ultimei plății de către finanțator în cadrul contractului de finanțare, reprezintă lungimea totală a infrastructurii dedicate ciclismului, construită sau modernizată, măsurată în km, ca lungime a benzii. | Proiect tehnic |
| **RCO59**-Infrastructuri pentru combustibili alternativi (puncte de realimentare/ reîncărcare) | Numărul de puncte de alimentare/reîncărcare (noi sau modernizate) pentru vehicule ecologice finanțate prin proiectele susținute.  Un punct de reîncărcare este o interfață care este folosită pentru încărcarea sau schimbarea bateriei unui vehicul electric. Un punct de realimentare este o instalație fixă sau mobilă de realimentare pentru furnizarea de combustibil alternativ.  Combustibili alternativi reprezintă combustibili sau surse de energie care servesc, cel puțin parțial, ca substitut pentru sursele de petrol fosil în aprovizionarea cu energie a transporturilor, și care au potențialul de a contribui la decarbonizarea și îmbunătățirea performanței de mediu a sectorului transporturilor. A se vedea Directiva 2014/94 ca referință. | puncte de realimentare/ reîncărcare | Valoarea indicatorului la începutul implementării proiectului este zero.  Valoarea indicatorului înregistrată la finalizarea proiectului, respectiv data efectuării ultimei plăți de către finanțator în cadrul contractului de finanțare, reprezintă numărul de puncte de realimentare/ reîncărcare (noi sau modernizate) pentru vehicule ecologice finanțate prin proiect. | Studiu de oportunitate  Proiect tehnic |
| **RCO60**-  Orașe și localități cu sisteme de transport urban digitalizate noi sau modernizate | Numărul de orașe și localități urbane cu sisteme de transport urban digitalizate noi sau modernizate finanțate prin proiecte susținute. Indicatorul acoperă sistemele de transport public pentru pasageri. În contextul acestui indicator, modernizarea se referă la integrarea sistemelor de transport digitalizate, adoptarea de noi tehnologii și alte schimbări semnificative pentru digitalizarea sistemului de transport urban. Întreținerea sau îmbunătățirile marginale sunt excluse.  Indicatorul acoperă, de asemenea, sistemele de transport inteligente, definite ca sisteme în care tehnologiile informației și comunicațiilor sunt aplicate în domeniul transportului rutier, inclusiv al infrastructurii, vehiculelor și utilizatorilor; în managementul traficului și managementul mobilității; precum și pentru interfața cu alte moduri de transport. A se vedea Directiva 2010/40/EU ca referință. | orașe mari și mici | Se va completa **valoarea 1** pentru fiecare municipiu/oraș sprijinit, indiferent de numărul cererilor de finanțare depuse. | Selecție din nomenclator SMIS |
| **RCO74**-Populația vizată de proiecte derulate în cadrul strategiilor de dezvoltare teritorială integrată | Numărul de persoane acoperite de proiecte susținute de fonduri în cadrul strategiilor de dezvoltare teritorială integrată. | persoane | Se va menționa numărul de persoane aferent localității/ zonei de intervenție la care se face referire în SIDU/Strategia de dezvoltare economică, socială și de mediu a Văii Jiului. | SIDU/  Strategia de dezvoltare economică, socială și de mediu a Văii Jiului |
| **RCO75**-  Strategii de dezvoltare teritorială integrată care beneficiază de sprijin\* | Numărul de contribuții la strategiile de dezvoltare teritorială integrată raportate de fiecare obiectiv specific care contribuie din fonduri în conformitate cu articolul 28 literele (a) și (c) din RDC.  Valorile indicatorului măsoară așadar, la nivel de obiectiv specific, numărul discret de contribuții financiare la strategiile teritoriale. | contribuții la strategii | Se va completa **valoarea** **1** aferentă strategiei de dezvoltare teritorială integrată la care face referire proiectul, indiferent de numărul cererilor de finanțare depuse de UAT-ul sau UAT-urile (în cazul Văii Jiului) care gestionează implementarea strategiei. | SIDU/  Strategia de dezvoltare economică, socială și de mediu a Văii Jiului |
| **RCR62-**  Număr anual de utilizatori ai transporturilor publice noi sau modernizate | Utilizatori anuali ai transportului public nou sau modernizat finanțat prin proiectele sprijinite. Transportul public acoperă liniile urbane și suburbane, cum ar fi autobuzul, troleibuzul, linii de autobuz de apă. Nu sunt incluse liniile pentru tramvai. Modernizarea transportului public se referă la îmbunătățiri semnificative în ceea ce privește infrastructura, precum și accesul și calitatea serviciilor.  Valoarea de bază a indicatorului este estimată ca număr de utilizatori ai serviciului de transport în anul anterior începerii intervenției, și este zero pentru servicii noi.  Valoarea realizată este estimată ex post ca număr de utilizatori ai serviciului de transport pentru anul de după finalizarea fizică a intervenției. | utilizatori/  an | Valoarea de bază a indicatorului este estimată ca număr anual de utilizatori ai transportului public nou sau modernizat pentru un an anterior depunerii cererii de finanțare (valoarea cea mai recentă posibilă), și este zero pentru servicii noi.  Valoarea indicatorului la un an de la data finalizării proiectului[[2]](#footnote-2) reprezintă numărul estimat de utilizatori pentru transportul public sprijinit calculat pentru anul calendaristic următor datei de finalizare a proiectului, care reprezintă data efectuării ultimei plății de către finanțator în cadrul contractului de finanțare.  În scopul evaluării impactului intervenției asupra dinamicii indicatorului, numărul anual de utilizatori ai transporturilor publice noi sau modernizate se va raporta la finalul fiecărui an de durabilitate pentru anul încheiat. | Studiu de trafic/  circulație  Proiect tehnic  Studiu de oportunitate |
| **RCR63-**  Număr anual de utilizatori ai liniilor de tramvai noi sau modernizate | Utilizatorii anuali ai liniilor de tramvai noi sau modernizate finanțate de proiectele susținute. Indicatorul acoperă și liniile urbane și suburbane.  Modernizarea acestor servicii de transport se referă la îmbunătățiri semnificative în termenii infrastructurii, accesului și calității serviciilor.  Valoarea de bază a indicatorului reprezintă numărul de utilizatori estimat pentru serviciul de transport în anul anterior începerii intervenției, și este zero pentru servicii noi.  Valoarea realizată este estimată ex post ca număr de utilizatori ai serviciului de transport pentru anul de după finalizarea fizică a intervenției. | utilizatori/  an | Valoarea de bază a indicatorului este estimată ca număr anual de utilizatori ai liniei de tramvai nouă sau modernizată pentru un an anterior depunerii cererii de finanțare (valoarea cea mai recentă posibilă), și este zero pentru servicii noi.  Valoarea indicatorului la un an de la data finalizării proiectului reprezintă numărul estimat de utilizatori ai liniilor de tramvai sprijinite, calculat pentru anul calendaristic următor datei de finalizare a proiectului, care reprezintă data efectuării ultimei plăți de către finanțator în cadrul contractului de finanțare.  În scopul evaluării impactului intervenției asupra dinamicii indicatorului, numărul anual de utilizatori ai liniilor de tramvai noi sau modernizate se va raporta la finalul fiecărui an de durabilitate pentru anul încheiat. | Studiu de trafic/ circulație  Proiect tehnic  Studiu de oportunitate |
| **RCR64**-  Număr anual de utilizatori ai pistelor ciclabile | Utilizatorii anuali ai infrastructurii dedicate pentru ciclism finanțate prin proiectele sprijinite.  Valoarea de bază a indicatorului este estimată ca numărul anual de utilizatori ai infrastructurii pentru anul anterior începerii intervenției. Pentru infrastructurile noi, valoarea de bază este zero.  Valoarea realizată este estimată ex-post ca număr de utilizatori care utilizează infrastructura pentru anul după finalizarea fizică a intervenției. | utilizatori/  an | Valoarea de bază a indicatorului este estimată ca număr anual de utilizatori ai infrastructurii dedicate ciclismului nouă sau modernizată pentru un an anterior depunerii cererii de finanțare (valoarea cea mai recentă posibilă), și este zero pentru servicii noi.  Valoarea indicatorului la un an de la data finalizării implementării proiectului reprezintă numărul estimat de utilizatori ai infrastructurii dedicată ciclismului sprijinită, calculat pentru anul calendaristic următor datei de finalizare a proiectului, care reprezintă data efectuării ultimei plății de către finanțator în cadrul contractului de finanțare.  În scopul evaluării impactului intervenției asupra dinamicii indicatorului, numărul anual de utilizatori ai pistelor ciclabile se va raporta la finalul fiecărui an de durabilitate pentru anul încheiat. | Studiu de trafic/ circulație  Proiect tehnic |

1. <https://ec.europa.eu/regional_policy/sources/evaluation/performance2127/performance2127_swd.pdf> [↑](#footnote-ref-1)
2. Perioada de un an calendaristic care începe din ziua calendaristică imediat următoare efectuării ultimei plății de către finanțator în cadrul contractului de finanțare, notificată de către acesta prin Informarea privind cheltuielile aprobate în cererea de rambursare finală. [↑](#footnote-ref-2)