**Anexa 1\_Instrucțiuni completare formular cerere de finanțare**

Acest document reprezintă un îndrumar pentru completarea în sistemul informatic MySMIS2021/SMIS2021+ a unei cereri de finanțare pentru apelul de proiecte dedicat **Intervenției Regionale 4.1 Mobilitate urbană sustenabilă,** în cadrul Programului Regional Vest 2021-2027.

Aici sunt descrise secțiunile cererii de finanțare, aplicabile acestui apel, ce trebuie completate în sistemul informatic MySMIS2021/SMIS2021+. Sunt incluse instrucțiuni, recomandări și explicații pentru completarea corectă a datelor solicitate.

Pentru crearea unui cont de utilizator, identificarea electronică și crearea unei entități juridice, completarea funcțiilor din cererea de finanțare, utilizarea semnăturii digitale, vă rugăm să consultați inclusiv **manualele și tutorialele** privind utilizarea sistemului informatic MySMIS2021/SMIS2021+, disponibile la link-ul <https://www.fonduri-ue.ro/mysmis-2021>. Mai multe informații puteți accesa la secțiunea de întrebări frecvente, colectate în cadrul aplicației de Helpdesk, disponibilă la link-ul <https://www.fonduri-ue.ro/hds-faq#MySMIS%202021>.

După crearea unui cont de utilizator și identificarea unei entități juridice (i.e. solicitantul), puteți selecta, dintre apelurile deschise în cadrul diferitelor programe regionale, apelul de proiecte aferent **Intervenției Regionale 4.1 Mobilitate urbană sustenabilă,** în cadrul Programului Regional Vest 2021-2027.

Înainte de a începe completarea cererii de finanțare, vă recomandăm să citiți cu atenție:

1. prevederile din ghidul solicitantului de finanțare aferent acestui apel și să vă asigurați că ați înțeles toate condițiile de accesare a finanțării;
2. instrucţiunile, recomandările şi explicaţiile incluse în prezentul document și în documentele disponibile pe <https://www.fonduri-ue.ro/mysmis-2021>. Nerespectarea acestora conduce la respingerea cererii de finanțare pentru neconformitate administrativă și neeligibilitate sau depunctarea proiectului în etapa de evaluare tehnică și financiară.

Toate documentele încărcate în sistemul informatic MySMIS2021/SMIS2021+ trebuie să fie asumate prin semnarea cu un certificat digital calificat deținut de utilizator, cu respectarea prevederilor din ghidul solicitantului de finanțare.

Sistemul informatic MySMIS2021/SMIS2021+ permite atașarea, la anumite secțiuni, a unor documente la cererea de finanțare, prin încărcarea fișierelor ce conțin aceste documente.

Conform prevederilor din ghidul solicitantului de finanțare, **este obligatorie anexarea documentelor enumerate la capitolele 7.4 Anexe și documente obligatorii la depunerea cererii și 7.6 Anexe și documente obligatorii la momentul contractării**.

Anexele pot fi încărcate în totalitate la o singură secțiune din cererea de finanțare (spre exemplu, la secțiunea Solicitant), în copie format .pdf sub semnătură electronică extinsă certificată a reprezentantului legal al solicitantului/persoanei împuternicite. Documentele anexate vor fi scanate integral, denumite corespunzător, ușor de identificat și lizibile.

Anexele la ghidul solicitantului de finanțare sunt fie un formular standard care trebuie respectat, fie un formular cu un format recomandat.

|  |
| --- |
| **Atenție!**  În cazul în care, la momentul depunerii cererii de finanțare, nu a fost încărcată **documentația tehnico-economică – Proiect tehnic și/sau Studiu de oportunitate**, cererea de finanțare se respinge fără posibilitatea de a se solicita clarificări |

Documentele încărcate în sistemul informatic MySMIS2021/SMIS2021+, ca parte integrantă a documentaţiei cererii de finanţare, trebuie să fie lizibile, ușor de identificat, denumite corespunzător şi complete. Se recomandă scanarea planşelor, schiţelor, tabelelor de dimensiuni mari, la o rezoluţie adecvată pentru a asigura lizibilitatea.

Anexele cererii de finanțare se vor încărca în sistemul informatic MySMIS2021/SMIS2021+ conform instrucțiunilor din tabelul următor:

|  |  |  |
| --- | --- | --- |
| **Secțiune Cerere de finanțare** | **Denumire document anexă la Cererea de finanțare** | **Denumire document la încărcare în MySMIS2021/SMIS2021+** |
| Solicitant | Documente statutare ale solicitantului/ liderului de parteneriat/ partenerilor, după caz: |  |
| Ordinul Instituției Prefectului de convocare a ședinței privind ceremonia de constituire a consiliului local | OIPCL\_denumire municipiu/oraș/comună (de ex., OIPCL\_Deta) |
| Proces verbal de ședință privind ceremonia de constituire a consiliului local | PVCCL\_denumire municipiu/oraș/comună |
| Ordinul Instituției Prefectului de convocare a ședinței privind ceremonia de constituire a consiliului județean | OIPCJ\_denumire județ (de ex., OPICJ\_Arad) |
| Proces verbal de ședință privind ceremonia de constituire a consiliului județean | PVCCJ\_denumire județ |
| Solicitant | Acord privind implementarea în parteneriat a proiectului | AP\_nr./an |
| Hotărârea consiliului local/județean de aprobare a Acordului de parteneriat | HCL/HCJ\_denumire municipiu/oraș/comună/județ AP\_nr./an |
| Solicitant | Documentul privind identificarea reprezentantului legal al solicitantului de finanțare, membrii parteneriatului | CI\_nume reprezentant legal |
| Solicitant | Documentul doveditor a calității de reprezentant legal pentru solicitantul de finanțare, inclusiv pentru membrii parteneriatului: |  |
| Încheierea civilă de validare a alegerii primarului | IVP\_denumire municipiu/oraș/comună |
| Încheierea de validare a alegerii președintelui Consiliului județean | IVPCJ\_denumire județ |
| Solicitant | Mandatul special/împuternicirea specială pentru semnarea cererii de finanțare, a anexelor la acestea și/sau a contractului de finanțare:   * Hotărâre de consiliu local/județean, * Dispoziție a reprezentantului legal, * Procură notarială etc. | HCJ\_denumire județ\_nr./an\_imputernicire  HCL\_denumire municipiu/oraș/comună\_nr./an\_imputernicire  DRL\_denumire solicitant/membru\_nr./an\_imputernicire  Procura notariala\_imputernicire etc. |
| Documentul privind identificarea împuternicitului reprezentantului legal al solicitantului de finanțare/membrilor parteneriatului | CI\_nume împuternicit |
| Solicitant | Curriculum vitae | CV\_nume membru EIP |
| Fișe de post | FP\_nume membru EIP |
| Solicitant | Strategia Integrată de Dezvoltare Urbană | SIDU |
| Solicitant | Planul de Mobilitate Urbană Durabilă | PMUD |
| Solicitant | Acord de asociere cu privire la elaborarea PMUD | AP\_PMUD |
| Solicitant | Documentația tehnico-economică, faza Proiect Tehnic, parte scrisă și parte desenată | DTE\_PT |
| Solicitant | Studiu de oportunitate | DTE\_SO |
| Solicitant | Autorizație de construire | AC\_nr/an |
| Solicitant | Devizul general centralizator, dacă este cazul/ Devizul general/Devizul general actualizat la faza contract de execuție lucrări | DG centralizator\_an  DG\_an  DG\_lucrari |
| Solicitant | Devizul aferent activității de bază | Deviz activitate de baza |
| Solicitant | Devizele pe obiect | F2\_nume obiect investiție\_lucrări eligibile  F2\_măsuri conexe  F2\_nume obiect investiție\_lucrări neeligibile |
| Solicitant | Decizia etapei de încadrare a proiectului în procedura de evaluare a impactului asupra mediului  Clasarea notificării | Decizie EIM  Clasare EIM |
| Solicitant | Hotărârea Consiliului Local/ Județean, după caz, de aprobare a indicatorilor tehnico-economici și a documentației tehnico-economice faza PT și/sau a Studiului de oportunitate | HCL\_nume municipiu/oraș/comună aprobare PT/SO  HCJ\_nume județ aprobare PT/SO |
| Solicitant | Plan de mentenanță a investiției | PMI |
| Solicitant | Planul de măsuri din Strategia de dezvoltare economică, socială și de mediu a Văii Jiului | PM\_SDESMVJ |
| Solicitant | Lista proiectelor prioritare de mobilitate urbană sustenabilă aprobată prin Hotărâre a Asociației de Dezvoltare Teritorială Integrată Valea Jiului | Lista proiecte\_ADTIVJ |
| Solicitant | Hotărârea Asociației de Dezvoltare Teritorială Integrată Valea Jiului, de aprobare a listei | Hotarare ADTIVJ |
| Solicitant | Lista proiectelor prioritare din SIDU selectate de UAT | Lista proiecte\_SIDU |
| Solicitant | Hotărârea de Consiliu Local/ADI de aprobare a listei | HCL\_denumire municipiu/oraș/comună\_nr/an\_aprobare lista proiecte  Hotarare ADI\_denumire\_nr/an\_aprobare lista proiecte |
| Solicitant | Indicatori cu privire la execuția bugetului aferentă situațiilor financiare anuale depuse de către solicitantul de finanțare la ANAF | Indicatori executie buget\_an |
| Solicitant | Raportul de evaluare a expertului ANEVAR | RE\_ANEVAR |
| Solicitant | Studiu de trafic/de circulație | Studiu trafic |
| Solicitant | Tabel centralizator pentru obiective de investiție | Anexa 20\_Tabel centralizator obiective de investiție |
| Solicitant | Anunțul de participare în SEAP pentru dovedirea demarării procedurii de achiziție publică pentru contractul de execuție lucrări/furnizare mijloace de transport/ sisteme/echipamente | Anunt SEAP\_nr/data |
| Solicitant | Documente justificative pentru dovedirea acțiunilor de cooperare interregională/ transfrontalieră/transnațională și/sau participarea activă la inițiative la nivel european în domeniul mobilității urbane sustenabile | Cooperare\_tip document justificativ |
| Solicitant | Documente justificative care au stat la baza stabilirii costurilor pentru activitățile/achizițiile pentru care nu sunt prevăzute praguri de cost în cadrul GSF, sau pentru care acestea depășesc pragurile de cost | Justificare cost\_tip document justificativ |
| Solicitant | Dosarul/dosarele de achiziție/achiziții publice pentru contractele de execuție lucrări/servicii/achiziții de bunuri (dotări, echipamente, utilaje), aferente activității de bază a proiectului, încheiate înainte de depunerea cererii de finanțare | Conform Anexei 26\_Lista de documente aferente dosarului achiziției |
| Solicitant | Certificatul de atestare fiscală, referitor la obligațiile de plată la bugetul local | CAF\_BL\_denumire municipiu/ oras/comună/județ |
| Solicitant | Certificat de atestare fiscală emis de organul fiscal din care să rezulte că nu are datorii scadente neachitate la termen sau neeșalonate la bugetul de stat | CAF\_BS\_denumire municipiu/oraș/comună/județ |
| Solicitant | Certificat de cazier fiscal | Cazier fiscal\_denumire municipiu/oras/comună/județ |
| Solicitant | Formularul bugetar "Fişa proiectului propus la finanţare în cadrul programelor aferente Politicii de coeziune a Uniunii Europene" | Formular bugetar\_Fisa proiect |
| Solicitant | Formularul nr. 1 - Fişă de fundamentare | Formular nr.1\_Fisa fundamentare |
| Solicitant | Hotărârea Consiliului Local/Județean de aprobare a proiectului | HCL\_denumire municipiu/oraș/comună aprobare proiect  HCJ\_denumire judet aprobare proiect |
| Solicitant | Hotărârea Consiliului Județean/Consiliului Local, după caz, de aprobare a indicatorilor tehnico-economici și a documentației tehnico-economice PT sau SO | HCJ\_nume județ aprobare PT/SO  HCL\_nume municipiu/oraș/comună aprobare PT/SO |
| Solicitant | Contractul de delegare a gestiunii serviciului de transport public local/zonal de călători  sau  Hotărârea de dare în administrare a gestiunii serviciului de transport public local/zonal de călători  sau  Anunțul de intenție privind procedura de atribuire a contractului de delegare a gestiunii serviciului de transport public local/zonal de călători, publicat în Jurnalul Oficial al Uniunii Europene (JOUE), inclusiv dovada publicării | Contract delegare gestiune STPL  Hotarare administrare STPL  Anunt intentie delegare STPL\_nr/data |
| Solicitant | Hotărârile de Consiliu Local ale solicitantului de finanțare – lider de parteneriat și ale partenerilor, de mandatare a Asociaţiei de Dezvoltare Intercomunitară având ca scop serviciul de transport public zonal de călători privind delegarea gestiunii serviciului de transport public de călători  şi  Hotărârea Adunării Generale a Asociaţiei de Dezvoltare Intercomunitară de delegare a gestiunii serviciului de transport public de călători operatorului | HCL\_denumire municipiu/oras/ comuna\_nr/an\_mandatare ADITP  HCJ\_denumire judet\_nr/an\_mandatare ADITP  Hotarare AG ADITP\_nr/an |
| Solicitant | Acordul operatorului de transport public | Acord operator TP\_denumire\_nr/ an |
| Solicitant | Documentele privind dreptul asupra imobilului - teren și/sau construcții - care face obiectul investiției: |  |
| Extras de carte funciară | ECF\_nr. carte funciară |
| Încheiere | Incheiere nr. |
| Plan de amplasament vizat de OCPI | Plan amplasament\_nr. carte funciară |
| Documente justificative pentru dovedirea dreptului de administrare | Document administrare nr....\_nr. carte funciară |
| Solicitant | Documente privind dreptul asupra bunurilor mobile și imobile, care face/fac obiectul investiției: extrase de carte funciară, contracte de achiziție, de comodat, fișa mijlocului fix, liste de inventar, hotărâri ale consiliului local etc. | ECF\_nr. carte funciară  Contract achizitie/comodat\_nr/ an  Fisa mijloc fix\_denumire\_nr. mijloc fix  Lista inventar\_an etc. |
| Solicitant | Anexa 27\_Declarația privind beneficiarul/beneficiarii real/i al/ai finanțări | Anexa 27\_Declaratie beneficiar real |

**CEREREA DE FINANŢARE**

**Program:** Se generează automat de către sistemul informatic MySMIS2021/SMIS2021+

**Prioritate:** Se generează automat de către sistemul informatic MySMIS2021/SMIS2021+

**Obiectiv de politică:** Se generează automat de către sistemul informatic MySMIS2021/SMIS2021+

**Fond:** Se generează automat de către sistemul informatic MySMIS2021/SMIS2021+

**Obiectiv specific:** Se generează automat de către sistemul informatic MySMIS2021/SMIS2021+

**Cod Apel de proiecte:** Se generează automat de către sistemul informatic MySMIS2021/SMIS2021+

**Cod SMIS:** Se generează automat de către sistemul informatic MySMIS2021/SMIS2021+

**Denumire proiect**

**Conform art. 49 alin. (3) din Regulamentul (UE) 2021/1.060**

**Titlul proiectului:** introdus de către utilizatorul care a adăugat proiectul.

**Codul SMIS:** Se generează automat de către sistemul informatic MySMIS2021/SMIS2021+.

**Secţiunea: Solicitant**

**Secţiune obligatorie** - include date financiare, date entitate, finanţări anterioare, din care: finanţări complementare

Datele cu privire la identificarea **solicitantului, a reprezentantului legal și a sediului social** **sunt obligatorii și se completează la momentul definirii entității juridice.** Informațiile trebuie să fie corelate cu cele din documentele statutare ale solicitantului de finanțare și din documentul de identificare a reprezentantului legal al solicitantului.

Aceste informații sunt preluate în mod automat din meniul entității juridice. În cazul în care informațiile din meniul entității juridice au fost modificate după adăugarea unui

proiect, la acționarea butonului  , informațiile se vor actualiza.



**Date de identificare:**

* Denumire: se introduce denumirea solicitantului
* Tipul organizație:
* Solicitanții care se încadrează în prevederile capitolului 5.1.2 Categorii de solicitanți eligibili din GSF vor selecta din nomenclatorul Solicitanților eligibili, în funcție de situație:
* Unitate administrativ teritorială nivel municipiu reședință de județ;
* Unitate administrativ teritorială nivel municipiu;
* Unitate administrativ teritorială nivel oraș.
* Solicitanții care se încadrează în prevederile capitolului 5.1.3 Categorii de parteneri eligibili din GSF vor selecta asociații eligibili din nomenclatorul Asociaților eligibili, în funcție de situație:
* Unitate administrativ teritorială nivel municipiu reședință de județ;
* Unitate administrativ teritorială nivel municipiu;
* Unitate administrativ teritorială nivel oraș;
* Unitate administrativ teritorială nivel județean;
* Unitate administrativ teritorială nivel comună.
* Este intreprindere IMM: se selectează „nu”
* Cod fiscal: se introduce Codul de Identificare Fiscală
* Nr. înregistrare: se introduce numărul de înregistrare
* Registru: se completează automat de către sistem ”Registrul autorităților publice”
* Cod CAEN principal – se selectează codul CAEN principal al entității, din lista derulantă, dacă este cazul
* Data înființării: se completează automat de către sistem
* Înregistrat în scopuri de TVA: se selectează „DA” sau „NU”
* Tip entitate: se va selecta ,,Entitate de drept public”.

**Reprezentantul legal al solicitantului:** este persoana care are dreptul, conform actelor constitutive, să reprezinte organizaţia şi să semneze în numele acesteia.Datele de identificare ale acestuia trebuie să corespundă cu documentul de identificare anexat cererii de finanțare.

**Sediul social:** se vor completa informațiile privind sediul social al solicitantului de finanțare: țară, județ, localitate, stradă, cod poștal, telefon și email.

**Structură grup:**

Acest câmp nu face obiectul prezentului apel de proiecte.

**Conturi bancare**: se vor completa datele de identificare ale conturilor bancare ce se preconizează a fi utilizate în cadrul proiectului. În acest sens, se va avea în vedere modelul standard de contract de finanțare cu privire la rambursarea/plata cheltuielilor.



**Exerciții financiare**: se vor completa datele financiare aferente ultimului exercițiu financiar încheiat, anterior depunerii cererii de finanțare, în corelare cu informațiile din situațiile financiare depuse la ANAF.

**Asistență acordată anterior**: se vor completa informații privind proiectele finanțate anterior, similare și/sau complementare cu prezentul proiect.

Din proiectele introduse solicitantul are posibilitatea să selecteze proiectele care să apară în cadrul cererii de finantare depuse, respectiv selectează care sunt proiectele complementare cu proiectul depus.



**Asistență solicitată:** se vor completa informații privind proiectele pentru care s-a solicitat finanțare, însă care se află în procesul de evaluare, selecție, contractare (nefiind emisă o decizie privind finanțarea). În această secțiune se vor include informații privind stadiul proiectelor și se va prezenta o scurtă descriere a acestora, a obiectivelor și a rezultatelor preconizate. Proiectele vor fi enumerate în ordinea descrescătoare în care acestea au fost depuse spre finanțare.



În cazul proiectelor implementate în parteneriat, informațiile de mai sus privind Solicitantul, se vor completa pentru fiecare membru al parteneriatului.

Membrii parteneriatului se vor asocia în proiect conform instrucțiunilor din Manualul de utilizare MySMIS2021 Front Office, disponibil la linkul: <https://www.fonduri-ue.ro/mysmis-2021#modulul-proiecte>.



Codul de asociere se generează automat de aplicație pentru fiecare proiect, este unic și nu se poate modifica.



**Secţiunea: Responsabil proiect/Persoana de contact**

**Secţiune obligatorie**



**Responsabil de proiect:** se completează cu datele persoanei responsabile din partea solicitantului cu implementarea prezentului proiect (managerul de proiect).

**Persoana de contact:** este persoana desemnată de solicitant să menţină contactul cu Autoritatea de Management în procesul de evaluare și selecție a Cererii de finanțare. Persoana de contact poate fi aceeași cu reprezentantul legal sau managerul de proiect.

**Secţiunea: Atribute proiect**

**Secţiune obligatorie**

Sebifează cu „DA” sau „NU”, după caz, pentru fiecare categorie enumerată mai jos:

**Proiect de importanță strategică**: Sebifează cu „NU”

**Proiectul figurează în tipul de acțiuni de importanță strategică**: Sebifează cu „NU”

**Proiect fazat:** Sebifează cu „NU”

**Sprijinul public va constitui ajustor de stat**: Sebifează cu „NU”.

**Proiectul este în cadrul unei structuri „PPP”**: Sebifează cu „NU”

**Proiectul este generator de venit**: Sebifează cu „NU”.

**Proiectul este asociat cu site-ul Natura 2000**: Sebifează cu „DA” sau „NU”, după caz

**Contribuție la strategii de dezvoltare integrată teritorială (ITI)**:

* Se bifează cu „NU”, în cazul solicitanților UAT municipii și UAT orașe
* se bifează cu ,,DA”, în cazul solicitanților UAT municipii și UAT orașe din ITI Valea Jiului

**Proiectul este instrument financiar**: Sebifează cu „NU”

**Proiectul contribuie la îndeplinirea condițiilor favorizante**: Sebifează cu „DA”



**Secţiunea: Capacitate solicitant**

**Secţiune obligatorie**



**Sursa de cofinanțare:** se selectează din nomenclator „Buget local”, varianta aplicabilă acestui apel de proiecte

**Categorie de beneficiar:** se selectează din nomenclator situația aplicabilă solicitantului de finanțare/liderului de parteneriat/membrului parteneriatului:

* Unitate administrativ teritorială nivel municipiu reședință de județ;
* Unitate administrativ teritorială nivel municipiu;
* Unitate administrativ teritorială nivel oraș;
* Unitate administrativ teritorială nivel județean;
* Unitate administrativ teritorială nivel comună.

**Calitatea entității în proiect:** se selectează din nomenclator „Solicitant” sau ,,Lider parteneriat” sau „Partener în proiect”, după caz.

**Cod CAEN relevant**: se selectează din nomenclator codul CAEN 8411

**Capacitate administrativă/financiară/tehnică/juridică**



**Capacitatea administrativă**

Se va descrie capacitatea operaţională a solicitantului privind resursele umane necesare pentru implementarea proiectului și experiența relevantă a solicitantului în gestionarea fondurilor.

În cazul în care nu se contractează managementul proiectului, se va preciza numărul persoanelor implicate/avute în vedere pentru managementul proiectului, poziţia, atribuţiile şi rolul fiecărui membru din echipa de proiect, experienţa relevantă necesară pentru rolul propus în echipa de proiect.

Se recomandă ca echipa de implementare a proiectului să fie formată din persoane cu experiență și calificare necesare pentru implementarea proiectului. Se vor avea în vedere prevederile ghidului solicitantului de finanțare privind echipa de implementare a proiectului, condiții transpuse și în criteriile de evaluare tehnică și financiară.

**Capacitatea financiară**

Informațiile din secțiune sunt necesare pentru a confirma capacitatea financiară a solicitantului de finanțare, responsabil pentru implementarea proiectului, respectiv pentru a demonstra că acesta este în măsură să garanteze lichiditățile necesare pentru o finanțare adecvată a proiectului, astfel încât să se asigure implementarea cu succes a acestuia și funcționarea în viitor.

În scopul evaluării capacităţii financiare se vor detalia următoarele elemente, pentru anul fiscal anterior depunerii cererii de finanțare, în corelare cu informațiile din Anexa **Indicatori cu privire la execuția bugetului**, respectiv:

* Autonomia financiară
* Gradul de îndatorare;
* Disponibilitatea pentru investiții.

**Capacitatea tehnică**

Se vor completa informații despre resursele tehnice de care dispune solicitantul de finanțare.

**Capacitatea juridică**

Se vor completa informații despre resursele juridice de care dispune solicitantul de finanțare.

În cazul proiectelor implementate în parteneriat, informațiile de mai sus privind Capacitatea solicitantului, se vor completa pentru fiecare membru al parteneriatului.

Pentru proiectele care propun investiții în transportul public, inclusiv sisteme de transport inteligente, sisteme e-ticketing, etc. care deservesc transportul public, solicitantul va preciza în care din următoarele situații se încadrează:

1. are încheiat un contract de servicii publice de delegare a gestiunii serviciului de transport public local/zonal în baza Regulamentului (CE) nr. 1370/2007 sau are o hotărâre de dare în administrare a gestiunii serviciului de transport public local/zonal;

sau

1. are publicat în Jurnalul Oficial al Uniunii Europene anunțul de intenție privind procedura de atribuire a contractului de delegare a gestiunii serviciului de transport public local/zonal în baza Regulamentului (CE) nr. 1370/2007;

sau

1. va realiza demersurile necesare pentru a încheia un contract de servicii publice în baza Regulamentului (CE) nr. 1370/2007 sau pentru a da în administrare serviciul de transport public în termen de maxim un an de la semnarea contractului de finanțare, dar înainte de transferarea bunurilor ce fac obiectul proiectului către operatorul de transport.

În situația în care solicitantul de finanțare se încadrează la litera b) sau c), se angajează să realizeze demersurile necesare pentru a încheia şi prezenta un contract de delegare a gestiunii serviciului de transport public de călători/hotărâre de dare în administrare a furnizării/prestării serviciului de transport public de călători, după caz, aliniat/ă la prevederile Regulamentului (CE) nr. 1370/2007, în termen de maximum 1 an de la data semnării contractului de finanţare, dar înainte de transferarea bunurilor ce fac obiectul proiectului către operatorul de transport.

În situația în care solicitantul de finanțare se încadrează la litera a) sau b), va indica tipul, numărul și data documentelor relevante, care urmează a fi încărcate la depunerea cererii de finanțare/în etapa de contractare, conform prevederilor GSF: Contractul de delegare a gestiunii serviciului de transport public local/zonal de călători sau Hotărârea de dare în administrare a gestiunii serviciului de transport public local/zonal de călători sau Anunțul de intenție privind procedura de atribuire a contractului de delegare a gestiunii serviciului de transport public local/zonal de călători, publicat în Jurnalul Oficial al Uniunii Europene (JOUE), inclusiv dovada publicării.

**Secţiunea: Localizare proiect**

**Secţiune obligatorie**

Se completează datele de identificare a loculului de implementare a proiectului

**Obiectiv specific**: se selectează obiectivul specific RSO2.8

**Fond UE**: Se selectează FEDR

**Județ**: se selectează din lista derulantă județul în care se implementează proiectul.

|  |
| --- |
| **Atenție!**  Județul în care se implementează proiectul trebuie să fie unul din județele care formează Regiunea Vest: Arad, Caraș-Severin, Hunedoara sau Timiș. |

**Regiune**: se completează automat la selectarea județului

**Localitate**: se selectează din lista derulantă localitatea în care se implementează proiectul

|  |
| --- |
| **Atenție!**  Localitatea în care se implementează proiectul trebuie să fie situată în mediul urban, format din ansamblul municipiilor și orașelor, inclusiv satele aparținătoare acestora sau în zona de intervenție definită în SIDU și tratată în Planul de Mobilitate Urbană Durabilă |

**Informații localizare proiect**: se completează cu date privind adresa administrativă a locului de implementare al proiectului, precum și alte date relevante despre localizarea proiectului.



**Secţiunea: Obiective proiect**

**Secţiune obligatorie**



**Obiectivul general al proiectului/Scopul proiectului** – Se va descrie modul în care proiectul contribuie la realizarea obiectivului specific al Intervenției regionale 4.1 Mobilitate urbană sustenabilă.



**Obiectivele specifice ale proiectului:**  Se completează maximum 3 obiective specifice ale proiectului de investiție.

Atingerea tuturor obiectivelor specifice ar trebui sa asigure realizarea obiectivului general al proiectului. Obiectivele trebuie să fie formulate clar, cuantificabile și în strânsă corelare cu activităţile şi rezultatele prevăzute a se realiza.

De regulă, obiectivele specifice sunt atinse ca urmare a realizării unei activităţi / set de activităţi din cadrul proiectului, în timp ce atingerea obiectivului general este o consecinţă a îndeplinirii obiectivelor specifice.

****

**Secţiunea: Justificare/Context/Relevanţă/Oportunitate şi contribuţia la obiectivul specific**

**Secţiune obligatorie**

**Justificare și context**:

Se vor prezenta succint:

* date generale privind investiția propusă;
* modul în care proiectul relaţionează/se încadrează/răspunde unei strategii naţionale în domeniu;
* modul în care proiectul se corelează cu alte proiecte finanţate din fonduri publice/private în regiune/judeţ/municipiu/oraș;
* modul în care proiectul se încadrează în strategia națională/județeană sau locală de dezvoltare etc;
* justificarea necesității implementării proiectului, prin raportare la problemele și nevoile identificate;
* componentele și activitățile investiției prezentate succint, precum și modul în care adresează problemele identificate;
* caracterul complementar al proiectului cu proiecte similare care conduc la îmbunătățirea transportului public și/sau a modurilor nemotorizate de transport, precum și reducerea emisiilor de echivalent CO2 din transport, realizate și/sau propuse a fi realizate prin POR 2014-2020, PR Vest 2021-2027, buget local/ național și/sau alte programe: PNRR, PT, PNDL, Programe transfrontaliere, transnaționale, interregionale, SUERD etc.;
* realizarea de acțiuni de cooperare interregională/transfrontalieră/ transnațională și/sau participarea activă la inițiative la nivel european în domeniul mobilității urbane sustenabile;
* caracterul integrat al proiectului cu:
* alte proiecte din lista de proiecte prioritare SIDU, aferente OP 2, OP 4 și/sau OP 5 finanțate prin PR Vest, aflate în implementare/ în evaluare/ce urmează a fi depuse la finanţare/ finalizate;
* numărul proiectelor integrate din SIDU, propuse a fi finanțate prin OP 2, OP 4 și/sau OP 5 din PR Vest 2021-2027, pentru apelurile de proiecte competitive;
* proiecte finanțate din alte fonduri ESI sau din alte surse de finanțare, inclusiv POR 2014-2020;
* detalii referitoare la proiectul depus la altă entitate finanțatoare, dacă este cazul, în conformitate cu prevederile capitolului 5 din ghidul solicitantului de finanțare:
* titlul proiectului;
* programul în cadrul căruia a fost depus;
* Autoritatea de Management/Organismul care gestionează programul;
* codul SMIS, dacă a fost depus prin sistemul informatic MySMIS2021/SMIS2021+;
* stadiul proiectului la momentul depunerii cererii de finanțare în cadrul PRV.



**Relevanță:**

* Se va detalia relevanța proiectului în contextul economic, social, demografic;
* Se vor menționa principalele strategii relevante, dacă este cazul.



**Secţiunea: Caracter durabil al proiectului**

**Secţiune obligatorie**

Se vor completa informații privind:

* rezultatele urmărite;
* acordurile instituționale relevante cu părţi terţe pentru implementarea proiectului şi exploatarea cu succes a facilităţilor, dacă este cazul;
* modul în care va fi gestionată infrastructura după încheierea proiectului, în corelare cu informațiile din planul de mentenanță;
* transferabilitatea rezultatelor, dacă este cazul;
* exploatarea infrastructurii, dacă este cazul.



**Secţiunea: Riscuri**

**Secţiune obligatorie**

Se vor descrie tipurile de riscuri care au fost identificate, cu care se poate confrunta solicitantul de finanțare în etapa de implementare sau de durabilitate/sustenabilitate: riscuri tehnice, financiare, instituționale, legale etc



Se vor enumera riscurile ce pot afecta implementarea proiectului în condițiile prevăzute (activități, rezultate, obiective, buget, plan de achiziții, etc) și măsurile de atenuare a acestora.

Risc identificat - Se va completa fiecare risc identificat pentru implementarea proiectului.

Măsuri de atenuare a riscului - Se vor descrie măsurile de diminuare/remediere (cu precizarea impactului pentru fiecare risc identificat – semnificativ/mediu/mic).



**Secţiunea: Grup-ţintă**

**Secţiune specifică apelului de proiecte**

Se vor enumera categoriile de entități (persoane fizice, persoane juridice) care vor beneficia ca urmare a implementării și funcționării investiției ce face obiectul cererii de finanțare.

Se vor identifica beneficiarii direcți, respectiv indirecți și beneficiile acestora, ca urmare a realizării investiției. Informațiile vor fi corelate cu secțiunile relevante din documentația tehnico-economică.



Se vor indica și cuantifica grupurile/entităţile care vor beneficia de rezultatele proiectului, direct sau indirect, în corelare cu datele fundamentate prin documentația tehnico - economică anexată.

**Secţiunea: Principii orizontale**

**Secţiune obligatorie**

Se completează următoarele câmpuri: Egalitate de șanse, Dezvoltare durabilă, Imunizarea la schimbările climatice, Principiul DNSH.

Pentru completarea secțiunii se vor consulta următoarele anexe la Ghidul solicitantului de finanțare:

* **Anexa 17\_Metodologie privind respectarea principiilor orizontale: Asigurarea Dezvoltării Durabile prin respectarea cerințelor privind protecția mediului, Asigurarea „Imunizării la schimbările climatice” și Respectarea principiului de ”a nu prejudicia în mod semnificativ” (DNSH)**
* **Anexa 18\_Metodologie privind respectarea principiilor orizontale: Egalitate de șanse, Nediscriminare și Accesibilitatea pentru persoanele cu dizabilități.**

**Câmpul Egalitate de șanse**

Beneficiarii care solicită sprijin nerambursabil au obligația de a respecta aspectele legate de egalitatea de șanse, nediscriminare și accesibilitatea pentru persoanele cu dizabilități conform legislației naționale și europene în vigoare începând cu data depunerii cererii de finanțare, pe tot parcursul procesului de evaluare, selecție și contractare, pe perioada de implementare, precum și pe perioada de durabilitate a contractului de finanțare.

Se vor avea în vedere recomandările din ,,Ghidul de bune practici Abordarea principiilor privind egalitatea de șanse, accesibilitatea, nediscriminarea și incluziunea la nivelul proiectelor finanțate prin Programul Regional Vest 2021-2027” și Anexa 18\_Metodologie privind respectarea principiilor orizontale: Egalitate de șanse, Nediscriminare și Accesibilitatea pentru persoanele cu dizabilități.



**1. Egalitate de gen**

Se va prezenta modul în care principiile privind egalitatea de gen au fost integrate în elaborarea cererii de finanțare, în implementarea proiectului și în perioada de durabilitate a contractului de finanțare.

Respectarea principiului egalității de gen presupune asigurarea unui nivel egal de vizibilitate, afirmare și participare pentru ambele sexe în toate sferele vieții publice și private. Egalitatea de gen este opusul inegalității de gen, nu a diferențelor de gen, și urmărește promovarea participării depline a femeilor și bărbaților în societate.

Se vor prezenta, după caz, acele măsuri specifice prin care se asigură respectarea legislației naționale și europene în vigoare în domeniul egalității de gen.

Se va prezenta modul în care beneficiarul va asigura egalitatea de şanse şi de tratament între angajaţi, femei şi bărbaţi, în cadrul relaţiilor de muncă de orice fel.

Obligatoriu trebuie să existe referiri cu trimitere la paginile și secțiunile din Proiectul tehnic/Studiul de oportunitate unde se regăsesc măsurile propuse, care vizează principiul egalității de șanse.

**2. Nediscriminare**

Pentru a asigura respectarea principiului nediscriminării, proiectul trebuie să ofere o descriere a modului în care activităţile desfăşurate se supun reglementărilor care interzic discriminarea.

Se va prezenta modul în care beneficiarul va asigura condițiile pentru prevenirea oricărei forme de discriminare în implementarea proiectului și în perioada de durabilitate a contractului de finanțare.

Prin discriminare se înţelege „orice deosebire, excludere, restricţie sau preferinţă, pe bază de rasă, naţionalitate, etnie, limbă, religie, categorie socială, convingeri, sex, orientare sexuală, vârstă, handicap, boală cronică necontagioasă, infectare HIV, apartenenţă la o categorie defavorizată, precum şi orice alt criteriu care are ca scop sau efect restrângerea, înlăturarea recunoaşterii, folosinţei sau exercitării, în condiţii de egalitate, a drepturilor omului şi a libertăţilor fundamentale sau a drepturilor recunoscute de lege, în domeniul politic, economic, social şi cultural sau în orice alte domenii ale vieţii publice” (Ordonanța de Guvern nr. 137/2000 privind prevenirea și sancționarea tuturor formelor de discriminare, Art. 2.1).

Obligatoriu trebuie să existe referiri cu trimitere la paginile și secțiunile din Proiectul tehnic/Studiul de oportunitate unde se regăsesc măsurile propuse, care vizează principiul nediscriminării.

**3. Accesibilitate pentru persoane cu dizabilități**

Conceptul de accesibilitate este definit în „O Uniune a egalității: Strategia privind drepturile persoanelor cu handicap (2021-2030)” ca: ,,un factor favorizant al drepturilor, al autonomiei și al egalității. Accesul la mediile construite și virtuale, la tehnologia informației și comunicațiilor (TIC), la bunuri și servicii, inclusiv la transport și infrastructură, este un factor favorizant al drepturilor și o condiție prealabilă pentru participarea deplină a persoanelor cu handicap în condiții egale cu ceilalți“.

Se va prezenta modul în care solicitantul va asigura accesibilitatea la mediul fizic, transport, informaţie şi mijloace de comunicare, inclusiv la tehnologiile şi sistemele informatice şi de comunicaţii, precum şi la alte facilităţi şi servicii deschise sau furnizate publicului, în conformitate cu prevederile art. 9 din Convenția ONU privind drepturile persoanelor cu dizabilități.

Obligatoriu trebuie să existe referiri cu trimitere la paginile și secțiunile din proiectul tehnic/studiul de oportunitate unde se regăsesc măsurile propuse de beneficiar și care vizează principiul accesibilității.

**4. Schimbări demografice**

Nu este obligatorie completarea acestui câmp.

**Câmpul Dezvoltare Durabilă**

Se va consulta **Anexa 17\_Metodologie privind respectarea principiilor orizontale: Asigurarea Dezvoltării Durabile prin respectarea cerințelor privind protecția mediului, Asigurarea „Imunizării la schimbările climatice” și Respectarea principiului de ”a nu prejudicia în mod semnificativ” (DNSH).**

****

**1. Poluatorul plătește**

Solicitantul va prezenta succint cum proiectul propus nu prejudiciază în mod semnificativ factorii de mediu (aer, apa , sol).

Se va prezenta modul în care se previne poluarea în cazul în care activitatea respectivă ar duce la o creștere semnificativă a emisiilor de poluanți în aer, apă sau sol.

Obligatoriu trebuie să existe referiri cu trimitere la paginile și secțiunile din proiectul tehnic/studiul de oportunitate unde se regăsesc informațiile.

**2. Protecţia biodiversităţii**

Solicitantul va prezenta dacă locația de implementare a proiectului propus se încadrează într-o arie naturală protejată de interes național, inclusiv a celor de interes comunitar incluse în Rețeaua Natura 2000 și dacă proiectul prejudiciază în mod semnificativ protecția biodiversității și a ecosistemelor naturale a speciilor de flora și faună sălbatică din aria naturală protejată.

Obligatoriu trebuie să existe referiri cu trimitere la paginile și secțiunile din proiectul tehnic/studiul de oportunitate unde se regăsesc informațiile relevante pentru această secțiune.

**3. Utilizarea eficientă a resurselor**

Solicitantul va prezenta modul de utilizare a materialelor de construcții reciclate, recuperate cu emisii scăzute de carbon, utilizarea de echipamente eficiente energetic, utilizarea de surse de energie regenerabila.

Se va specifica dacă vor fi utilizate materiale de construcții certificate Eco Label și dacă proiectul propune cu preponderență achiziții verzi pentru echipamente și dotări. Dacă proiectul prevede realizarea de achiziții verzi pentru lucrări, echipamente și dotări, în conformitate cu prevederile Legii nr. 69/2016, ale Ordinului nr. 1068/2018 și cu recomandările prevăzute în Ghidul privind achizițiile publice ecologice – document cu caracter orientativ al Comisiei Europene, se va preciza procentul acestora din numărul total de achiziții publice prevăzute în cadrul proiectului.

Obligatoriu trebuie să existe referiri cu trimitere la paginile și secțiunile din proiectul tehnic/studiul de oportunitate unde se regăsesc informațiile relevante pentru această secțiune.

**4. Reziliența la dezastre**

Solicitantul va prezentadacă proiectul este expus riscurilor la dezastre pe baza analizei sensibilității, a expunerii și a vulnerabilității riscurilor așa cum sunt prezentate in Planul național de Management al riscurilor de dezastre, cu referire la județele din Regiunea Vest.

Principalele tipuri de riscuri sunt: cutremur, inundații, secetă, incendii de pădure, înzăpeziri, temperaturi crescute.

Pe baza acestei analize solicitantul va prezenta o evaluare a riscurilor climatice, inclusiv o analiză a probabilității impactului asupra proiectului.

În cazul în care proiectul este expus riscurilor climatice vor fi prezentate măsurile de adaptare relevante și adecvate acestora.

Obligatoriu trebuie să existe referiri cu trimitere la paginile și secțiunile din proiectul tehnic/studiul de oportunitate unde se regăsesc informațiile relevante pentru această secțiune.

**Câmpul Imunizare la schimbările climatice:**

Se va consulta **Anexa 17\_Metodologie privind respectarea principiilor orizontale: Asigurarea Dezvoltării Durabile prin respectarea cerințelor privind protecția mediului, Asigurarea „Imunizării la schimbările climatice” și Respectarea principiului de ”a nu prejudicia în mod semnificativ” (DNSH).**

****

Solicitantul va prezenta măsurile de atenuare și adaptare la schimbările climatice, la prevenirea și gestionarea riscurilor, în conformitate cu principiul imunizării climatice.

Obligatoriu trebuie să existe referiri cu trimitere la paginile și secțiunile din proiectul tehnic/studiul de oportunitate unde se regăsesc informațiile relevante pentru această secțiune.

**Câmpul Principiul DNSH**

Se va consulta **Anexa 17\_Metodologie privind respectarea principiilor orizontale: Asigurarea Dezvoltării Durabile prin respectarea cerințelor privind protecția mediului, Asigurarea „Imunizării la schimbările climatice” și Respectarea principiului de ”a nu prejudicia în mod semnificativ” (DNSH).**

****

Se va prezenta modalitatea de gestiune a deșeurilor și reciclarea acestora, în cazul în care activitatea respectivă duce la ineficiențe semnificative în utilizarea materialelor sau în utilizarea directă sau indirectă a resurselor naturale, și ar putea conduce la o creștere semnificativă a generării, a incinerării sau a eliminării deșeurilor. Eliminarea pe termen lung a deșeurilor poate cauza prejudicii semnificative și pe termen lung mediului.

În cazul activităților care prevăd construcții, se va prezenta modalitatea prin care se va solicita executantului lucrării să semneze un contract cu un operator pentru reciclarea deșeurilor rezultate din activitățile desfășurate, ca măsură de atenuare a impactului asupra obiectivului de mediu care vizează ”Economia circulară, inclusiv prevenirea generării de deșeuri și reciclarea acestora.

Se va preciza modalitatea prin care beneficiarul va realiza colectarea selectiva a deșeurilor respectiv se va menționa când este prevăzută semnarea unui contract cu un operator pentru reciclarea deșeurilor de hârtie, metal, materiale plastice, sticlă, DEEE-uri provenite din înlocuirea echipamentelor, în cazul achiziției de echipamente noi.

Obligatoriu trebuie să existe referiri cu trimitere la paginile și secțiunile din proiectul tehnic/studiul de oportunitate unde se regăsesc informațiile relevante pentru această secțiune.

**Secţiunea: Metodologia de implementare proiect**

Secţiune specifică apelului de proiecte

Se va detalia, succint, strategia de management a solicitantului de finanțare pentru implementarea proiectului și se vor descrie, succint, resursele materiale de care dispune.

**Secţiunea: Maturitatea proiectului**

**Secţiune specifică apelului de proiecte**

**Aspecte tehnice:** se vor completa informații privind aspectele tehnice ale proiectului – documentații tehnico-economice, stadiu achiziții etc.

**Aspecte administrative:** se va descrie stadiul obţinerii aprobărilor, autorizaţiilor, avizelor prevăzute de legislaţia în vigoare şi necesare pentru implementarea proiectului.

**Aspecte financiare**: se vor completa informații privind aspectele financiare ale proiectului.

În cazul investițiilor demarate, se va detalia starea de evoluție a proiectului.

De asemenea, se vor enumera toate achizițiile pentru care au fost semnate contracte de lucrări/servicii/ furnizări de bunuri pentru care sunt obligați să comunice informațiile privind beneficiarii reali, conform precizărilor GSF,  până la momentul depunerii cererii de finanțare.



**Secţiunea: Descrierea investiţiei**

**Secţiune specifică apelului de proiecte**

În cadrul secțiunii se vor detalia următoarele:

* Descrierea succintă a investiției, specificând ce se dorește a se realiza prin proiect. Informațiile vor fi corelate cu celelalte secțiuni ale cererii de finanțare, inclusiv documentația tehnico-economică;
* Principalele lucrări de intervenție/activități aferente activității de bază;
* Principalele caracteristici ale mijloacelor de transport/sistemelor/echipamentelor, respectiv ale activelor corporale și necorporale care vor fi achiziţionate, dacă este cazul;
* În cazul proiectelor în parteneriat se va specifica pe scurt și care este rolul fiecărui partener în implementarea investiţiei;
* Pentru proiectele pentru care au fost demarate lucrările/achizițiile înainte de depunerea cererii de finanțare, se va descrie pe scurt stadiul fizic al investiţiilor pentru care execuția de lucrări/furnizarea de bunuri a fost demarată.



**Secţiunea: Indicatori de realizare şi de rezultat (program)**

**Secţiune obligatorie**

****

**Câmpul Indicatori de realizare:**

* Se selectează din Nomenclator indicatorii prestabiliți de realizare relevanţi, în funcție de specificul proiectului:
* RCO 55 - Lungimea liniilor noi de tramvai
* RCO56 - Lungimea liniilor de tramvai reconstruite sau modernizate
* RCO57 - Capacitatea materialului rulant ecologic pentru transportul public colectiv
* RCO58 - Piste ciclabile care beneficiază de sprijin
* RCO59 - Infrastructuri pentru combustibili alternativi (puncte de realimentare/ reîncărcare)
* RCO60 - Orașe și localități cu sisteme de transport urban digitalizate noi sau modernizate
* RCO74 - Populația vizată de proiecte derulate în cadrul strategiilor de dezvoltare teritorială integrate
* RCO75 - Strategii de dezvoltare teritorială integrată care beneficiază de sprijin
* Se selectează tipul de regiune: mai puțin dezvoltată
* Se completează cu valoarea țintă a indicatorului.



**Câmpul Indicatori de rezultat:**

* Se selectează din Nomenclator indicatorul/indicatorii aferenți, în funcție de specificul proiectului:
* RCR62 - Număr anual de utilizatori ai transporturilor publice noi sau modernizate
* RCR63 - Număr anual de utilizatori ai liniilor de tramvai noi sau modernizate
* RCR64 - Număr anual de utilizatori ai pistelor ciclabile.
* Pentru fiecare indicator se vor detalia următoarele:
* Tipul de regiune: mai puțin dezvoltată
* Valoarea de bază, în corelare cu informațiile din Anexa 9\_Indicatori
* Valoarea țintă a indicatorului – valoarea estimată a fi atinsă ca urmare a implementării proiectului.



Anexa 9\_Indicatori, anexă la ghidul solicitantului de finanțare, conține instrucțiuni pentru beneficiari cu privire la definiția, unitatea de măsură, formula de calcul, măsurarea momentului atingerii indicatorilor, modalitatea de raportare a indicatorilor de realizare și de rezultat, precum și exemple de documente justificative pentru valoarea realizată a indicatorilor.

|  |
| --- |
| **Atenție!**  Nu se accepta identificarea și cuantificarea în cadrul acestei secțiuni a altor indicatori în afara celor menționați în cadrul Ghidul solicitantului de finanțare. |

**Secţiunea: Indicatori suplimentari proiect**

**Câmpul Indicatori suplimentari de realizare:** nu se aplică acestui apel de proiecte

**Câmpul Indicatori suplimentari de rezultat:**

Acești indicatori specifici sunt utilizați la măsurarea activităților finanțate prin prezenta intervenție regională din PRV și se completează în concordanță cu tipologia activităților din cadrul proiectului propus. Solicitantul de finanțare are obligativitatea ajustării valorilor acestora în conformitate cu realitatea, atât în procesul de evaluare și selecție, cât și în procesul de implementare.

Indicatorii specifici în cadrul apelului de proiecte aferent IR 4.1 Mobilitate urbană sustenabilă sunt următorii:

|  |  |  |
| --- | --- | --- |
| **Nr.crt.** | **Indicator specific / suplimentar** | **Unitate de măsură** |
|  | Tramvaie | buc |
|  | Troleibuze | buc |
|  | Autobuze ,,zero emisii”  În cadrul indicatorului se vor raporta inclusiv microbuzele ,,zero emisii” | buc |
|  | Linii de troleibuz construite/modernizate/extinse | km |
|  | Stații de încărcare pentru vehicule electrice | buc |
|  | Stații publice transport public supuse intervențiilor | buc |
|  | Sisteme de e-ticketing | buc |
|  | Biciclete | buc |
|  | Sisteme bike-sharing | buc |
|  | Zone pietonale | m2 |
|  | Alei pietonale, trotuare | m2 |
|  | Sisteme de reducere/interzicere a circulației autoturismelor în anumite zone | buc |
|  | Sisteme de managementul traficului, alte sisteme de transport inteligente | buc |
|  | Aliniamente de arbori | m.l. |
|  | Spații verzi noi | m2 |
|  | Spații verzi modernizate | m2 |
|  | Măsuri de siguranță rutieră | buc |
|  | Măsuri de accesibilizare persoane cu dizabilități | buc |
|  | Iluminat | m.l. |

În cadrul câmpului se vor introduce indicatorii specifici cu denumirea și unitatea de măsură, conform tabelului de mai sus. De asemenea, pentru fiecare indicator specific se va completa valoarea de referință și valoarea țintă. Solicitantul de finanțare va selecta doar indicatorii specifici aplicabili proiectului pentru care solicită finanțare. Nu este obligatorie selectarea tuturor indicatorilor specifici din tabelul de mai sus.

Pentru tipul de regiune se va completa Regiuni mai puțin dezvoltate.



**Secţiunea: Plan de achiziţii**

**Secţiune obligatorie**

Se vor include achizițiile propuse a se realiza în cadrul proiectului, cu încadrarea acestora în una din cele 3 tipuri de achiziții din nomenclator (furnizare, lucrări și servicii), cu următoarele excepții:

* cheltuielile aferente comisioanelor, cotelor și taxelor incluse în Devizul general la linia 5.2;
* cheltuielile diverse și neprevăzute, incluse în Devizul general la linia 5.3, în conformitate cu Legea nr. 98/2016 ART. 221\*, care prevede faptul că valoarea estimată a contractului de lucrări/servicii aferente realizării investiţiilor publice şi/sau a lucrărilor de intervenţie asupra acestora, nu cuprinde suma aferentă cheltuielilor diverse și neprevăzute precizată în bugetul proiectului (devizul general).



În cazul proiectelor implementate în parteneriat, informațiile de mai sus privind achizițiile se vor completa pentru fiecare membru al parteneriatului, după caz.

**Secţiunea: Resurse umane**

Se vor completa informații privind resursele umane implicate în implementarea proiectului (echipa de implementare a proiectului):

* **Funcție** (e.g. expert achiziții, jurist)
* **Codul ocupației** (codul ocupației conform COR) – se selectează din nomenclator
* **Experiență profesională conform CV și documente suport** – se completează informațiile în corelare cu documentele justificative (CV și documente suport).

Se vor anexa CV-urile, respectiv fișele de post, în format PDF pentru toate persoanele care compun echipa de proiect.

Pentru stabilirea rolurilor în echipa de proiect și a cerințelor minime obligatorii a fi incluse în fișa de post se vor consulta prevederile din Manualul beneficiarului, disponibil pe site-ul programului: [www.vest.ro](http://www.vest.ro).



Lista cu persoanele care compun echipa de proiect poate fi exportată în format Excel.



Dacă solicitantul de finanțare contractează o firmă de consultanță pentru activitatea de management de proiect, achiziția respectivă va fi inclusă la secțiunea corespunzătoare din cererea de finanțare.

Se vor consulta detaliile privind condițiile de eligibilitate a cheltuielilor din Ghidul solicitantului de finanțare.

Cheltuielile cu salariile membrilor echipei de proiect nu sunt eligibile.

Cheltuielile cu achiziționarea serviciilor de consultanță pentru managementul proiectului sunt eligibile.

**Secţiunea: Rezultate aşteptate/Realizări aşteptate**

**Secţiune obligatorie**

Se vor enumera rezultatele așteptate ca urmare a implementării proiectului, în corelare cu tipologia activităților propuse spre finanțare. Rezultatele așteptate trebuie să fie realiste, realizabile, măsurabile și în concordanță cu indicatorii și obiectivele specifice ale proiectului. Obținerea rezultatelor așteptate ar trebui să asigure îndeplinirea obiectivelor specifice.

**Obiectiv specific** – se va selecta RSO2.8

**Fond UE** – se va selecta FEDR

**Descriere** – se vor enumera rezultatele așteptate ca urmare a realizării investiției

****

**Secţiunea: Activităţi**

**Secţiune obligatorie**

**Obiectiv specific** – se va selecta RSO2.8

**Fond UE** – se va selecta FEDR

**Titlu** – se va completa o denumire succintă, sugestivă a activității. Se vor defini toate activitățile previzionate a fi realizate atât înainte, cât și după semnarea contractului de finanțare.

**Tip** – se va selecta „precontractuală” sau „postcontractuală”, după caz.

**Activitate de bază** - se va selecta „DA” sau „NU”, după caz. Secțiunea prevede împărţirea activităților în: activitate de bază şi activitate conexă.



Pentru fiecare activitate definită conform instrucțiunilor de mai sus, precontractuală sau postcontractuală, se vor adăuga subactivități previzionate. La fiecare subactivitate se pot selecta unul sau mai multe rezultate previzionate definite la secțiunea **Rezultate aşteptate/Realizări aşteptate.**



**Diagrama GANTT** se va completa automat de către sistem.

**Secţiunea: Indicatori de etapă**

**Secţiune obligatorie**

|  |
| --- |
| **Atenție!**  Informațiile din această secțiune sunt corelate cu cele din secțiunea **Indicatori prestabiliți**, pentru indicatorii de realizare. Indicatorii de etapă completați în această secțiune se vor afișa în Secțiunea Plan de monitorizare a proiectului! |

În această secțiune se vor completa atât indicatori etapa de realizare cât și Indicatori etapă de reper, în conformitate cu modelul din Anexa 23\_Plan de monitorizare.



**Secţiunea: Planul de monitorizare a proiectului**

**Secţiune obligatorie**

În interfață sunt aduse automat informațiile din secțiunea **Indicatori de etapă.** Secțiunea Plan de monitorizare se completează cu criteriile de validare.



**Secţiunea: Buget proiect**

**Secţiune obligatorie**

În vederea generării listei de lucrări/active corporale/necorporale/servicii aferente proiectului se vor respecta în mod OBLIGATORIU următoarele reguli de completare:

* Pentru cheltuielile aferente lucrărilor, atât cele supuse autorizării, cât și cele care nu se supun autorizării, respectiv capitolele/liniile din Devizul general aferente acestora se va completa cumulat valoarea totală eligibilă și/sau neeligibilă, conform Devizului general al proiectului/Studiul de oportunitate;
* Pentru cheltuielile aferente serviciilor/activele corporale/activele necorporale, respectiv capitolele/liniile din Devizul general aferente acestora se va defalca cheltuiala eligibilă și/sau neeligibilă la nivel de denumire și preț unitar.
* Pentru cheltuielile de informare și publicitate și cheltuielile de promovare a mobilității urbane durabile, în câmpul de Justificare se vor menționa cheltuielile componente ale liniilor bugetare, cu denumire, număr bucăți și preț unitar, în conformitate cu prevederile GSF privind cheltuielile obligatorii cu informarea și publicitatea (cap. 3.21), respectiv cu prevederile GSF privind activitățile eligibile de promovare a mobilității urbane durabile (cap. 5.2.2.).

|  |
| --- |
| **Atenție!**  Pentru identificarea categoriilor și plafoanelor de cheltuieli eligibile aplicabile apelului de proiecte aferent IR 4.1. Mobilitate urbană sustenabilă, precum și a categoriilor de cheltuieli neeligibile, se va consulta Ghidul solicitantului de finanțare, capitolele **5.3.2** **Categorii și plafoane de cheltuieli eligibile** și **5.3.3 Categorii de cheltuieli neeligibile**, precum și **Anexa 5\_Lista cheltuielilor eligibile și neeligibile** |

La adăugarea unei cheltuieli, se vor completa următoarele:

**Obiectiv specific**: se selectează RSO2.8

**Fond UE**: se selectează FEDR

**Denumire cheltuială**: se completează o descriere succintă, sugestivă a cheltuielii

**Justificare**: se completează o scurtă descriere a necesității efectuării cheltuielii. Pentru cheltuielile realizate în baza unui contract de lucrări/servicii/furnizare se vor completa: denumirea achiziției publice, în corelare cu denumirea acesteia din Planul de achiziții, și domeniul de intervenție corespunzător.

**Tip regiune**: se selectează „mai puțin dezvoltată”

**Tip cheltuială**: se selectează „Directă” sau „Indirectă”, după caz.

|  |
| --- |
| **Atenție!**  În **Anexa 22\_Matrice de corelare** se regăsesc informații cu privire la corespondența dintre categoriile și subcategoriile de cheltuieli din sistemul informatic MySMIS2021/SMIS2021+ și capitolele și liniile din Devizul general aprobat prin HG 907/2016. |

**Categorie cheltuială**: se selectează din nomenclator categoria de cheltuială, conform instrucțiunilor din **Anexa 5\_Lista cheltuielilor eligibile și neeligibile,** secțiunea A Cheltuieli eligibile și conform Matricei de corelare.

**Subcategorie cheltuială**: se selectează din nomenclator subcategoria de cheltuială corespondentă conform instrucțiunilor din **Anexa 5\_Lista cheltuielilor eligibile și neeligibile,** secțiunea A Cheltuieli eligibile și conform Matricei de corelare.

|  |
| --- |
| **Atenție!**  Se completează toate cheltuielile aferente proiectului, indiferent dacă acestea sunt eligibile sau neeligibile.  Pentru categoria de cheltuieli „Echipamente/Dotări/Active corporale” se va adăuga câte o cheltuială distinctă pentru fiecare tip de echipament propus a fi achiziționat prin proiect. |

**Unitate de măsură**: se completează unitatea de măsură

**Cantitate**: se completează cantitatea

**Preț unitar fără TVA**: se completează prețul unitar fără TVA

**Valoare totală TVA**: se completează valoarea totală a TVA pentru respectiva cheltuială

**Cheltuieli eligibile fără TVA**: se completează valoarea eligibilă a cheltuielii

**Total cheltuieli nerambursabile**: se completează valoarea finanțării nerambursabile aferente respectivei cheltuieli.

|  |
| --- |
| **Atenție!**  Valoarea nerambursabilă se calculează aplicând procentul cuantumului cofinanțării acordate, respectiv 98%, conform Ghidului solicitantului de finanțare, **capitolul 5.5** **Cuantumul cofinanțării acordate.** |

**TVA eligibil**: se selectează „Da” sau „Nu”, după caz

**Ajutor de stat**: se selectează „Nu”

După completarea tuturor câmpurilor, se apasă . În partea dreaptă a ecranului se afișează automat următoarele informații: Total valoare fără TVA, Total valoare cu TVA, Valoare TVA eligibil, Total cheltuieli eligibile, Cheltuieli neeligibile fără TVA. Valoare TVA neeligibilă, Total valoare neeligibilă fără TVA, Contribuție proprie eligibilă, Valoare cotă TVA.

În tabelul centralizator al bugetului în câmpul „Intensitate intervenție” se verifică procentul reprezentând cuantumul cofinanțării acordate aplicat la valoarea cheltuielii respective. Acesta trebuie să fie calculat corect conform informațiilor din Ghidul solicitantului de finanțare, **capitolul 5.5** **Cuantumul cofinanțării acordate.**

În cazul proiectelor implementate în parteneriat, se completează cheltuielile atât pentru lider, cât și pentru membrii, după caz.

|  |
| --- |
| **Atenție!**  Valorile aferente fiecărui tip de cheltuială, valoarea fără TVA, valoarea TVA și valoarea totală, cu TVA a cererii de finanțare trebuie să fie corelate **la nivel de zecimale** cu valorile din devizul general, întocmit pe modelul din HG 907/29.11.2016, asumat de către reprezentantului legal al solicitantul de finanțare și de către proiectant/proiectanți. |



**Secţiunea: Buget - Domeniu de intervenţie**

**Secţiune obligatorie**

**Obiectiv specific:** se selectează RSO2.8

**Fond UE**: se selectează FEDR

**Domeniu de intervenție**: se selectează din nomenclator domeniul de intervenție aplicabil:

|  |  |  |
| --- | --- | --- |
| **Activități eligibile** | | **Domeniu de intervenție** |
| A. | Construirea, modernizarea, reabilitarea, extinderea infrastructurii de transport urban curate - linii de tramvai și troleibuz | Infrastructuri de transporturi urbane curate |
| Dezvoltarea și modernizarea infrastructurii pentru transportul nemotorizat: piste de cicliști, inclusiv realizarea de parcări/stații pentru biciclete pe traseul acestora, trasee pietonale generate exclusiv de investițiile în infrastructura de transport public sau transport nemotorizat | Infrastructuri pentru bicicliști |
| Achiziționarea materialului rulant | Material rulant de transport urban curat |
| Achiziționarea de troleibuze, autobuze, microbuze, de tipul ,,zero emisii”, pentru transport urban curat | Material rulant de transport urban curat |
| Dezvoltarea infrastructurii de combustibili alternativi/ stații de încărcare pentru acestea: achiziția și instalarea stațiilor de încărcare, proiectare, asistență tehnică și lucrări de construcții pentru branșarea stațiilor de încărcare - în conformitate cu Directiva (UE) 2018/2001 | Infrastructuri pentru combustibili alternativi |
| Dezvoltarea sistemelor de bike-sharing, achiziția de biciclete sau a altor mijloace de transport ecologice | Infrastructuri pentru bicicliști |
| B. | Dezvoltarea de sisteme inteligente de transport, e-ticketing, management de trafic, management al flotei, care se adresează/sunt dedicate gestiunii călătorilor și managementului transportului public | Digitalizarea transportului urban |
| Achiziționarea de echipamente, utilaje, instalații necesare pentru exploatarea și întreținerea infrastructurii de transport public și a flotei mijloacelor de transport public | Infrastructuri de transporturi urbane curate |
| Dezvoltarea unor soluții de organizare a traficului care facilitează circulația eficientă a transportului public, inclusiv măsuri de siguranță rutieră | Infrastructuri de transporturi urbane curate |
| Dezvoltarea, extinderea, modernizarea, reconfigurarea stațiilor de transport public, inclusiv a stațiilor și conexiunilor inter-modale | Infrastructuri de transporturi urbane curate |
| C. | Activități de promovare a mobilității urbane durabile | Îmbunătățirea capacității autorităților responsabile cu programele și a organismelor implicate în execuția fondurilor |

**Buget eligibil**: se completează valoarea corespunzătoare pentru domeniul/domeniile de intervenție selectat/e. Dacă se selectează un singur domeniu de intervenție, în câmpul „Buget eligibil” se va completa valoarea totală eligibilă a proiectului. Dacă se selectează mai multe domenii de intervenție, suma valorilor eligibile corespunzătoare fiecărui domeniu de intervenție trebuie să fie egală cu valoarea totală eligibilă a proiectului.

**Secţiunea: Buget - Formă de sprijin**

**Secţiune obligatorie**

**Obiectiv specific:** se selectează RSO2.8

**Fond UE**: se selectează FEDR

**Formă de sprijin**: se selectează din nomenclator „Granturi”:

**Buget eligibil**: se completează valoarea totală eligibilă a proiectului.

**Secţiunea: Buget - Dimensiune punere în practică teritorială**

**Secţiune obligatorie**

**Obiectiv specific:** se selectează RSO2.8

**Fond UE**: se selectează FEDR

**Abordare mecanism aplicare teritorială**/**Tip mecanism de aplicare teritorială**:

* Pentru proiectele din municipii și orașe la câmpul ”Abordare mecanism aplicare teritorială” se selectează ”Alte tipuri de instrumente teritoriale”, la ”Tip mecanism de aplicare teritorială” se selectează fie opțiunea ,,Municipii, orașe și suburbii”, fie opțiunea ,,Zone urbane funcționale”, după caz, şi se introduce valoarea eligibilă a proiectului.
* Pentru proiectele din ITI Valea Jiului la câmpul ”Abordare mecanism aplicare teritorială” se selectează ”Investiții teritoriale integrate” la ”Tip mecanism de aplicare teritorială” se selectează opțiunea ,,Municipii, orașe și suburbii” şi se introduce valoarea eligibilă a proiectului.

**Buget eligibil**: se completează valoarea totală eligibilă a proiectului.

**Secţiunea: Buget - Activitate economică**

**Secţiune obligatorie**

**Obiectiv specific:** se selectează RSO2.8

**Fond UE**: se selectează FEDR

**Activitate economică**: se selectează din nomenclator activitatea aplicabilă: Transport și depozitare

**Buget eligibil**: se completează valoarea totală eligibilă a proiectului.

**Secţiunea: Buget - localizare**

**Secţiune obligatorie**

Secțiunea se completează automat cu informațiile completate în secțiunea Localizare proiect.

Se va verifica informațiile completate, astfel încât acestea să fie corelate cu codurile de mai jos.

Coduri pentru dimensiunea „localizare”:

|  |  |
| --- | --- |
| **Cod Regiune 042** | **Regiunea Vest** |
| Cod județ RO421 | Județ ARAD |
| Cod județ RO422 | Județ CARAȘ-SEVERIN |
| Cod județ RO423 | Județ HUNEDOARA |
| Cod județ RO424 | Județ TIMIȘ |

**Secţiunea: Buget - Dimensiune egalitate de gen**

**Secţiune obligatorie**

**Obiectiv specific:** se selectează RSO2.8

**Fond UE**: se selectează FEDR

**Tip dimensiune a egalității de gen**: se selectează din nomenclator „Neutralitate de gen”

**Buget eligibil**: se completează valoarea totală eligibilă a proiectului.

**Secţiunea: Buget - Strategii macroregionale şi bazin maritim**

**Secţiune obligatorie**

**Obiectiv specific:** se selectează RSO2.8

**Fond UE**: se selectează FEDR

**Tip strategie macro-regională și pentru bazinele maritime**: se selectează din nomenclator „Strategia pentru regiunea Dunării”

**Buget eligibil**: se completează valoarea totală eligibilă a proiectului.

**Secţiune: Criterii evaluare ETF**

**Secţiune obligatorie**

Pentru fiecare criteriu/sub-criteriu se va selecta opțiunea aplicabilă proiectului după apăsarea butonului .

Pentru fiecare criteriu/sub-criteriu se va selecta o singură opțiune de răspuns.

În cadrul apelului competitiv, după selectarea unei opțiuni, se va afișa punctajul obținut pentru fiecare criteriu/ sub-criteriu, precum și punctajul total.

Solicitantul de finanțare are posibilitatea de a descărca centralizatorul criteriilor.

Pentru fiecare criteriu/sub-criteriu solicitantul va argumenta în câmpul ”Explicație”, opțiunea selectată.

**Secţiunea: Declaraţia unică**

**Secţiune obligatorie**

Declarația unică este generată de sistemul informatic MySMIS2021/SMIS2021+, se completează de solicitant şi se semnează cu semnătură electronică extinsă de către reprezentantul legal al acestuia.

În situațiile excepționale prevăzute la **capitolul 4.4 Modalitatea de depunere a proiectelor** din Ghidul solicitantului de finanțare, în care cererea de finanțare și anexele acesteia sunt transmise de către o persoană împuternicită, Declarația/Declarațiile unică/unice vor fi semnate cu semnătură electronică extinsă a împuternicitului.

Pentru încărcarea Declarației unice se apasă butonul .

Se vor bifa toate cerințele aplicabile solicitantului de finanțare și proiectului, incluse în document.

|  |
| --- |
| **Atenție!**  Declarația unică nu se poate genera dacă nu sunt confirmate (bifate) toate criteriile de eligibilitate obligatorii și dacă secțiunea Bugetul proiectului nu are nicio informație completată.  Orice modificare a bugetului proiectului după încărcarea declarației unice implică ștergerea acesteia! |

În cazul proiectelor implementate în parteneriat, Declarația unică se va genera și se va încărca atât pentru lider, cât și pentru toți membrii parteneriatului.